
[bookmark: _Toc165989296]Iepirkums
[bookmark: _Toc165989297]“Sabiedrības informēšanas pasākumi par sociālo uzņēmējdarbību 2026. gadā”
Identifikācijas Nr. LR LM 2026/34ESF+


Iepirkuma mērķis
Atbilstoši Ministru kabineta 2023. gada 19. decembra noteikumu Nr. 818 “Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa “Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku” 4.3.3.3. pasākuma “Atbalsts sociālajai uzņēmējdarbībai un sociālās ekonomikas attīstībai” īstenošanas noteikumi” 13.4. apakšpunktam Labklājības ministrija nodrošina atbalstāmās darbības “Sabiedrības izpratnes veidošanas pasākumi” īstenošanu. Savukārt šo noteikumu 33. punkts paredz iespēju Labklājības ministrijai piesaistīt pakalpojuma sniedzēju, kas izstrādā saturu sabiedrības izpratnes veidošanai paredzētiem pasākumiem, nodrošina sabiedrības izpratnes veidošanas pasākumu organizēšanu (tai skaitā, telpu īri un nomu, kancelejas preču iegādi, tulkošanu, kafijas pauzes), kā arī nodrošina informatīvo un vizuālo elementu (piemēram, plakātu, drukāto materiālu, audiovizuālo materiālu, reklāmas vai reprezentatīvo materiālu) izgatavošanu.
 
1. Iepirkuma priekšmets
No 2026. gada 12. oktobra līdz 2026. gada 16. oktobrim notiks Sociālās uzņēmējdarbības nedēļa, ja vien neiestāsies neparedzēti apstākļi, kas neļaus Sociālās uzņēmējdarbības nedēļai notikt šajos datumos, kādēļ pasūtītājs un tā izraudzītais pretendents vienosies par Sociālās uzņēmējdarbības nedēļas norisi 2026. gada novembrī. 
Sociālās uzņēmējdarbības nedēļas mērķis ir veicināt sabiedrības izpratni par sociālās uzņēmējdarbības nozīmi, stiprināt nozares ekosistēmu un izcelt sociālo uzņēmumu radīto sociālo vērtību.
Sociālās uzņēmējdarbības nedēļas pasākumu mērķauditorija – jebkurš sociālās uzņēmējdarbības interesents, piemēram, sociālie uzņēmumi[footnoteRef:2], uzņēmumi un nevalstiskās organizācijas, kam nav sociālā uzņēmuma statusa, taču pēc savas darbības atbilst sociālā uzņēmuma pazīmēm (piemēram, Latvijas Sociālās uzņēmējdarbības asociācijas biedri), sociālās uzņēmējdarbības uzsācēji[footnoteRef:3] u.c.  [2:  Sociālais uzņēmums  ir sabiedrība ar ierobežotu atbildību, kas reģistrēta Labklājības ministrijas vestajā Sociālo uzņēmumu reģistrā. Skatīt https://vspmis.lm.gov.lv/Public/SURPublisksSaraksts]  [3:  Fiziskas personas, kas plāno uzsākt sociālo uzņēmējdarbību.] 

Darba uzdevums
Nodrošināt Sociālās uzņēmējdarbības nedēļas pasākumu – konferences, divu meistarklašu un pasākuma jauniešiem – tehnisko un saturisko plānošanu un organizēšanu atbilstoši šīs tehniskās specifikācijas prasībām.  

[bookmark: _Toc165989298]1. KONFERENCE
VISPĀRĪGĀS PRASĪBAS KONFERENCEI

1.1. Sociālās ekonomikas konferences norises datums 
2026. gada 15. oktobrī 
Konference noris ne ilgāk par sešām (6) stundām, ieskaitot pusdienu pārtraukumu. 
1.2. Konferences formāts
1) Konferences norise nodrošināma klātienē, ēkā, kas atrodas Rīgā vai tās tuvumā un ir sasniedzamas ar sabiedrisko un privāto transportu. Brauciens no Rīgas centra nav ilgāks par 40 (četrdesmit) minūtēm. 
2) konference pārraidāma tiešraidē ar pasūtītāju saskaņotā interneta medijā, piemēram, delfi.lv vai tvnet.lv, vai lsm.lv;
3) konferenci skatītāji vienlaikus var redzēt arī Labklājības ministrijas Facebook kontā.
Piegādātājs nodrošina konferences norises vietas vides un informācijas piekļūstamību cilvēkiem ar kustību, redzes, dzirdes un garīga rakstura traucējumiem (turpmāk – cilvēki ar funkcionēšanas ierobežojumiem)[footnoteRef:4] reģistrēšanās veidlapā norādītajā apjomā. Nepieciešamības gadījumā piegādātājs nodrošina tehnisko risinājumu (piemēram, norādes, indukcijas cilpu) un/vai personu, kas sniedz individuālu atbalstu personām ar funkcionāliem traucējumiem, tostarp palīdz iekļūt ēkā, pārvietoties un orientēties. [4:  Skatīt aktuālos Labklājības ministrijas sagatavotus materiālus https://www.lm.gov.lv/lv/metodiskie-materiali-par-pieklustamibu vai Latvijas Cilvēku ar īpašām vajadzībām sadarbības organizācijas “SUSTENTO” un Nodibinājuma Liepāja 2027 izstrādātās “Piekļūstamības vadlīnijas publiskiem pasākumiem” https://liepaja2027.lv/wp-content/uploads/2025/08/Pieklustamibas-vadlinijas-publiskiem-pasakumiem.pdf, vai Viedās administrācijas un reģionālās ministrijas izstrādātās “Attālinātu, klātienes un hibrīdpasākumu piekļūstamības nodrošināšanas vadlīnijas” https://www.varam.gov.lv/lv/media/49496/download?attachment.] 

1.3. Konferences auditorijas profils un skaits
[bookmark: _Hlk230683795]1) Konferences klātienes dalībnieki ir pasūtītāja aicinātas personas: Labklājības ministrijas un citu valsts pārvaldes iestāžu speciālisti un amatpersonas, nevalstisko organizāciju pārstāvji, kuri darbojas sociālās ekonomikas jomā, biedrību un nodibinājumu pārstāvji, īpaši tie, kas īsteno senioru skolu projektus, brīvprātīgā darba veicēju atbalsta organizācijas, sadarbības partneru – AS “Attīstības finanšu institūcijas Altum” (turpmāk – Altum) un Sabiedrības integrācijas fonda (turpmāk – SIF) – pārstāvji, sociālo uzņēmumu pārstāvji, augstākās izglītības iestāžu[footnoteRef:5] pārstāvji un citi atbilstoši konferences mērķim un tematam;  [5:  Augstākās izglītības iestādes, kurās var apgūt sociālās uzņēmējdarbības studiju programmas.] 

2) dalībnieku skaits klātienē – minimums 80 (astoņdesmit), bet ne vairāk kā 100 (viens simts) dalībnieku;
3) dalībnieku skaits tiešsaistē (attālināti) – bez ierobežojuma.
1.4. Konferences tēma
[bookmark: _Hlk196385279][bookmark: _Hlk196385303]Piegādātājs piedāvā pasūtītājam vismaz 10 (desmit) tēmas, kuras aplūkot konferences lektoru prezentācijās. Tēmām jābūt aktuālām, profesionāli pamatotām un orientētām uz sociālo ekonomiku, tostarp sociālo uzņēmumu ekosistēmas nostiprināšanu. Tēmām jāspēj piesaistīt jebkura sociālās ekonomikas interesenta uzmanība, tajā skaitā jāatspoguļo un jāpastiprina esošo sociālo uzņēmumu radītā sociālā vērtība. Tēmu izstrādē piegādātājs ievēro tehniskās specifikācijas pielikumā “Provizoriskā konferences struktūra un tēma” noteikto. 
Piegādātājs nodrošina konferences satura piekļūstamību cilvēkiem ar funkcionēšanas ierobežojumiem[footnoteRef:6], nodrošinot konferences ierakstīšanu, tulkošanu zīmju valodā un subtitrus. [6:  Skatīt materiālu “Informācijas piekļūstamība: tīmekļa un dokumentu piekļūstamība” https://www.lm.gov.lv/lv/informacijas-pieklustamiba-timekla-un-dokumentu-pieklustamiba-1112024] 

1.5. Konferences nosaukums
[bookmark: _Hlk196385269]Piegādātājs piedāvā pasūtītājam trīs (3) iespējamos konferences nosaukumus, no kuriem pasūtītājs izvēlas vienu.
[bookmark: _Hlk196384630]1.6. Radošā koncepcija (sociālās ekonomikas logo, kā arī konferences moto un centrālais vēstījums)
Piegādātājs izstrādā radošo koncepciju Sociālās ekonomikas konferencei, kas ietver:
Sociālās ekonomikas logo – piegādātājs izstrādā un piedāvā pasūtītājam trīs (3) logo variantus.
Konferences saukli (moto) – piegādātājs izstrādā un piedāvā pasūtītājam trīs (3) konferences saukļa variantus.
[bookmark: _Hlk198206803]Konferences centrālo vēstījumu – piegādātājs piedāvā pasūtītājam trīs (3) centrālā vēstījuma variantus saskaņošanai.
1.7. Konferences struktūra
Konferences atklāšana.
Ekspertu uzstāšanās.
Sociālo uzņēmumu[footnoteRef:7] pārstāvju pieredzes stāsti. [7:  Tādu sociālo uzņēmumu pieredzes stāsti, kas ieguvuši finanšu atbalstu (grantu) Eiropas Savienības fondu 2021. – 2027. gada plānošanas periodā.] 

Pusdienu pārtraukums.
Valsts pārvaldes, pašvaldības vai NVO sektora pārstāvju uzstāšanās par brīvprātīgā darba organizēšanu.
Eksperta ziņojuma kopsavilkums par brīvprātīgā darba lomu sociālo uzņēmumu darbībā.
Paneļdiskusija “tukšā krēsla” formātā.
Konferences noslēgums.

DARBA APRAKSTS KONFERENCEI (minimālās tehniskās prasības un darba uzdevumi)

1.8. Konferences klātienes dalībnieku un lektoru organizatoriskā vadība
1.8.1. Pirmspasākuma vadība 
Pasūtītājs sagatavo uz konferenci uzaicināmo kandidātu sarakstu, norādot tajā kandidāta vārdu, uzvārdu, pārstāvēto organizāciju un elektroniskā pasta adresi, un iesniedz piegādātājam. 
Piegādātājs organizē konferences klātienes dalībnieku uzaicināšanu, tajā skaitā, bet ne tikai:
1) sagatavo uzaicinājuma tekstu dalībai konferencē klātienē (jeb ielūgumu), kā arī reģistrēšanās veidlapas tekstu un saskaņo to ar pasūtītāju. Reģistrēšanās veidlapā ir iekļauti jautājumi par kandidāta piekļūstamības vajadzībām, piemēram, zīmju valodas tulks, atbalsta persona vides piekļūstamības nodrošināšanai; 
2) uzaicināmo kandidātu sarakstā iekļautajām personām nosūta e-pasta ielūgumus ar pasūtītāja saskaņoto tekstu un saiti uz reģistrēšanās veidlapu;
3) iesniedz pasūtītājam reģistrēto (to, kas apstiprinājuši ielūgumu) konferences dalībnieku sarakstu;
4) pirms konferences sākuma reģistrētajiem klātienes dalībniekiem atgādina par gaidāmo konferenci elektroniski vai, ja ir attiecīgs pieprasījums, izmantojot tālruni.
Piegādātājs nodrošina pirmspasākuma komunikāciju, tajā skaitā, bet ne tikai: 
1) noskaidro reģistrēto konferences dalībnieku uztura izvēles un ierobežojumus – veģetārs, vegāns, bezglutēna un bezlaktozes uzturs; 
2) konkretizē reģistrēto konferences dalībnieku ar funkcionēšanas ierobežojumiem paustās vajadzības un veic atbilstošus pasākumus;
3) nodrošina, ka reģistrētiem konferences dalībniekiem ar kustību traucējumiem ir piekļūstamība konferences norises vietai, tajā skaitā labierīcībām, konferences zālei, ēdamtelpai un citām telpām, kas nepieciešamas dalībnieka vajadzību nodrošināšanai;
4) sniedz organizatorisko atbalstu lektoriem, nosūtot nepieciešamos dokumentus un informāciju;
5) [bookmark: _Hlk231471496]savlaikus iegūst prezentācijas un dažādus multivides materiālus (piemēram, video, attēlus, audio failus) no to autoriem un pārbauda to kvalitāti. 
1.8.2. Klātienes dalībnieku reģistrācija uz vietas konferences dienā 
Piegādātājs veic šādu darbību minimumu:
1) sagatavo reģistrācijas lapas projektu konferences dalībnieku reģistrēšanai uz vietas, ņemot vērā, ka tajā jābūt arī Eiropas Savienības emblēmai, paziņojumam “Līdzfinansē Eiropas Savienība” un Nacionālā attīstības plāna logo (turpmāk – NAP logo), un saskaņo ar pasūtītāju. Reģistrācijas lapā norāda klātesošā dalībnieka vārdu, uzvārdu, pārstāvēto organizāciju, e-pastu;
2) veic sava personāla instruktāžu par piekļūstama pasākuma un komunikācijas principiem;
3) reģistrē konferences dalībniekus konferences dienā un katram izsniedz vārda karti.
1.9. Konferences moderēšanas nodrošināšana
1.9.1. Prasības konferences moderatoram
Šīs tehniskās specifikācijas izpratnē konferences moderators ir sabiedrībā zināma persona (piemēram, žurnālists, pasākumu vadītājs), kas pārzina latviešu valodu.
1.9.2. Konferences moderatora uzdevumi
Piegādātājs konferencei nodrošina moderatoru, saskaņojot moderatora izvēli ar pasūtītāju. Piegādātājs piedāvā pasūtītājam trīs (3) iespējamos moderatorus, no kuriem pasūtītājs izvēlas vienu (1). 
Moderatora pienākumos ir: 
1) iepazīstināt konferences dalībniekus ar konferences mērķi, darba kārtību un tehniskiem risinājumiem; 
2) sekot līdzi konferences darba kārtībai; 
3) pieteikt lektoru un dažos teikumos iepazīstināt ar viņu; 
4) sekot līdzi lektora runas garumam un, ja nepieciešams, to koriģēt; 
5) pateikties lektoram pēc viņa uzstāšanās;
6) vadīt paneļdiskusiju, uzdot jautājumus, komentējot un interpretējot paneļdiskusijā dzirdēto (skatīt tehniskās specifikācijas III sadaļas “Darba uzdevums” nodaļas (turpmāk – tehniskās specifikācijas nodaļa) “Konference” 1.7. punktu un darba apraksta 1.10.2. punktu “Konferences paneļdiskusija”);
7) iesaistīt paneļdiskusijā arī konferences klātienes dalībniekus;
8) teikt noslēguma vārdus, apkopojot konferencē paveikto un uzsverot būtiskāko.
Pēc piegādātāja pieprasījuma pasūtītājs sagatavo nepieciešamo informāciju, lai nodrošinātu moderatora atbilstošu sagatavotību un izpratni par konferencē izskatāmo tēmu un ar to saistītiem jautājumiem.
1.10. Konferences saturiskais nodrošinājums un izpildījums
1.10.1. Lektori
[bookmark: _Hlk198644668]Šīs tehniskās specifikācijas izpratnē lektors ir persona, kas nodarbojas ar publisku lekciju lasīšanu un/vai kas ir viedokļa līderis, eksperts vai sabiedrībā pazīstama persona, un šai personai ir padziļināta izpratne par sociālo ekonomiku.
Piegādātājs identificē un uzrunā piemērotus 10 (desmit) lektorus – ekspertus un sociālo uzņēmumu pārstāvjus –, kuri būtu gatavi publiski uzstāties konferencē. 
Piegādātājs nodrošina vismaz četrus (4) Latvijas sociālo uzņēmumu pārstāvjus, kuri ir saņēmuši finanšu atbalstu (grantu) Eiropas Sociālā fonda projektā “Atbalsts sociālajai uzņēmējdarbībai” un saistoši un iedvesmojoši dalās ar savu pieredzi, īstenojot biznesa projektus sociālajā uzņēmējdarbībā. Vismaz viens no šiem sociālajiem uzņēmumiem veiksmīgi integrē brīvprātīgo darbu.
Atbilstoši konferencē aplūkojamai tēmai (skatīt tehniskās specifikācijas pielikumu “Provizoriskā konferences struktūra un tēma”) piegādātājs nodrošina sešus (6) vietējos lektorus:
1) vienu sociālās ekonomikas ekspertu (piemēram, no Labklājības ministrijas), kurš sniedz prezentāciju par brīvprātīgo darbu un jaunām aktivitātēm sociālās ekonomikas jomā;
2) vienu ekspertu sociālās iekļaušanas jomā (piemēram, no SIF);
3) vienu sociālās ekonomikas atbalsta programmas ekspertu (piemēram, LEADER programmas eksperts);
4) ne mazāk kā divu institūciju pārstāvjus, kas koordinē, attīsta un atbalsta brīvprātīgo darbu publiskajā sektorā[footnoteRef:8] un/vai nevalstiskajā sektorā (piemēram, Latvijas Nacionālais kultūras centrs 2023. gadā bija galvenā atbildīgā iestāde XXVI Vispārējo latviešu Dziesmu un XVI Deju svētku rīkošanā, tostarp brīvprātīgo atlasē, piesaistē un koordinēšanā; Latvijas Basketbola Savienība atlasa, apmāca, piesaista brīvprātīgos un koordinē viņu darbu dažāda mēroga sporta pasākumos – Latvijas izlases spēlēs, starptautiskajā turnīrā Eurobasket); [8:  Publiskais sektors ir plašāks jēdziens, kas ietver gan valsts sektoru, gan pašvaldības. ] 

5) vienu lektoru, kas profesionāli prezentē piegādātāja izstrādāto ziņojumu par brīvprātīgā darba lomu sociālo uzņēmumu darbībā. Ziņojuma izstrādātājs un prezentētājs var būt viena un tā pati persona vai dažādas personas.
Minimālās prasības ziņojumam par brīvprātīgā darba lomu sociālo uzņēmumu darbībā: tiek izmantota visaptveroša un analītiska pieeja, dots ieskats metodoloģijā (izmantotās metodes pēc informācijas ieguves veida) un sniegti galvenie rezultāti, secinājumi un priekšlikumi (vai rekomendācijas).
Minimālās prasības piegādātāja piesaistītajam pētniekam:
pieredze pētniecībā vai ziņojumu izstrādē par sociālo uzņēmējdarbību vai nevalstisko sektoru, vai sabiedrības līdzdalību;
izpratne par brīvprātīgā darba organizēšanu vai integrēšanu attiecīgās institūcijas darbībā.
Piegādātājs sagatavo aprakstu par visiem lektoriem (skatīt tehniskās specifikācijas nodaļas “Publicitāte un reklāma” 4.8. punktu)  un iesniedz to pasūtītājam saskaņošanai. 
Piegādātājs atbild par:
1) ziņojuma prezentēšanu par brīvprātīgā darba lomu sociālo uzņēmumu darbībā. Šī prezentācija ir ziņojuma kopsavilkums, kurā skaidri jāatspoguļo galvenie secinājumi, jāraksturo tendences un jāsniedz rekomendācijas. Šī lektora uzstāšanās nepārsniedz 30 (trīsdesmit) minūtes;
2) pārējo lektoru prezentācijām un uzstāšanos, katru līdz 15–20 (piecpadsmit, divdesmit) minūtēm.
1.10.2. Konferences paneļdiskusija
Paneļdiskusija nodrošināma konferences noslēgumā tā dēvētā tukšā krēsla formātā, un tā ir no 45 (četrdesmit piecām) minūtēm līdz vienai (1) stundai. Piegādātājs piedāvā pasūtītājam vismaz divas (2) tēmas paneļdiskusijai atbilstoši konferencē aplūkojamai tēmai (skatīt tehniskās specifikācijas pielikumu “Provizoriskā konferences struktūra un tēma”). Paneļdiskusijas tēma tiek saskaņota pēc iepirkuma līguma noslēgšanas.
Piegādātājs nodrošina, ka konferences moderators atbilstoši konferences darba kārtībai vada paneļdiskusiju. 
[bookmark: _Hlk227057453]Piegādātājs, ievērojot dzimuma vienlīdzību, nodrošina, ka paneļdiskusijā piedalās četri (4), pieci (5) dalībnieki. Par paneļdiskusijas dalībnieku jāizvēlas atpazīstama persona, viedokļa līderis, pētnieks vai praktiķis ar padziļinātu izpratni par diskutējamo jautājumu, ko var pamatot ar profesionālo pieredzi, publikācijām vai līdzdalību attiecīgajā jomā. Par paneļdiskusijas dalībniekiem var būt, piemēram: 
· valsts pārvaldes iestāžu pārstāvji (t.sk. politikas veidotāji); 
· pašvaldību pārstāvji;
· reģionālo partnerību (vietējo rīcības grupu) pārstāvji;
· sociālo uzņēmumu un nevalstisko organizāciju pārstāvji; 
· kopienu līderi (piemēram, brīvprātīgā darba koordinatori); 
· augstākās izglītības iestāžu pārstāvji;
· pētnieki;
· finanšu institūciju pārstāvji;
· investori.
Paneļdiskusijā tiek iesaistīti vismaz klātienē esošie konferences dalībnieki (skatīt tehniskās specifikācijas nodaļas “Konference” darba apraksta 1.9.2. punktu “Konferences moderatora uzdevumi”).
1.10.3. Konferences tulkojums zīmju valodā
Konference tiks translēta tiešsaistē un būs arī publiski pieejama, to varēs skatīties jebkurš interesents, tostarp cilvēks ar dzirdes traucējumiem. Piegādātājs tulkojumu latviešu zīmju valodā nodrošina visu konferences norises laiku. Tā kā konferences paredzētais ilgums ir sešas (6) stundas, piegādātājs nodrošina vismaz divus (2) zīmju valodas tulkus. 
1.10.4. Konferences dalībnieku apmierinātības izvērtēšana
[bookmark: _Hlk200559262]Piegādātājs veic konferences reģistrēto dalībnieku apmierinātības aptauju ar mērķi iegūt atgriezenisko saiti par konferences saturu un organizēšanas aspektiem. Tiek prasīta vismaz šādu nosacījumu izpilde: 
1) piegādātājs sagatavo jautājumus aptaujai par dalībnieku apmierinātību ar konferenci un saskaņo tos ar pasūtītāju;
2) piegādātājs pēc konferences tajā pašā vai nākamajā dienā organizē atsauksmju anketas elektronisku aizpildīšanu;
3) piegādātājs apkopo konferences dalībnieku atsauksmes un iesniedz pasūtītājam.
1.11. Telpas
1.11.1. Vispārīgās prasības telpām
Konferences zālei jābūt piemērotai 100 (viens simts) personu uzņemšanai. Tās tiešā tuvumā jāatrodas labierīcībām, kas pieejamas visiem konferences klātienes dalībniekiem. Kafijas pauzes un pusdienas jānodrošina atsevišķā palīgtelpā, vai jāierīko atsevišķa, no konferences zāles nošķirta vieta, lai klātienes dalībnieki varētu netraucēti ieturēt kafijas pauzi vai baudīt maltīti. 
Piegādātājs nodrošina, ka reģistrētajam klātienes dalībniekam ar funkcionāliem ierobežojumiem ir piekļūstamība konferences norises vietai, tostarp zālei, labierīcībām, ēdināšanas un citām telpām, kas nepieciešamas dalībnieka vajadzību nodrošināšanai.
Piegādātājs izstrādā rīcības plānu gaisa telpas apdraudējuma gadījumā un ir atbildīgs pa šī plāna īstenošanu, iestājoties apdraudējuma gadījumam.
1.11.2. Prasību minimums konferences zālei
Zālei jāatbilst šādām minimālajām prasībām:
1) jābūt labi vēdināmai, aprīkotai ar mehāniskās ventilācijas sistēmu vai citu risinājumu, kas nodrošina darbam atbilstošu gaisa kvalitāti un temperatūru visu konferences norises laiku;
2) jābūt labi apgaismotai. Vēlams nodrošināt dabisko apgaismojumu, taču pieļaujams arī mākslīgais apgaismojums, ja tas ir pietiekams, lai dalībnieki varētu ērti veikt pierakstus un sekot līdzi konferencei;
3) jābūt nodrošinātam prezentāciju un apskaņošanas aprīkojumam, zālē jābūt audio un video pieslēgvietām, jādarbojas Wi-Fi u.c. Skatīt arī tehniskās specifikācijas nodaļas “Konference” darba apraksta 1.12.1. punktu “Prasību minimums aprīkojumam;
4) ja zāle ir ar skatuvi, skatuvei un uz tās atrodošās paneļdiskusijas dalībnieku sēdvietām jābūt piekļūstamām cilvēkam ratiņkrēslā un cilvēkam ar redzes traucējumiem;
5) krēslu skaitam jābūt atbilstīgam klātienes dalībnieku skaitam; 
6) galdu skaitam jābūt atbilstoši paredzētajai funkcionalitātei, piemēram, konferences klātienes dalībnieku reģistrēšanai, ēdināšanai u.c.
1.11.3. Citas prasības telpām
Piegādātājs nodrošina vismaz vienu (1) norādi pie ēkas ieejas, kas informē par gaidāmo/notiekošo konferenci. Ēkas iekšpusē ir nodrošinātas labi saskatāmas norādes uz garderobi, reģistrāciju, konferences zāli, labierīcībām, ēdamtelpu u.c., ievērojot informatīvajā materiālā “Piekļūstamība publiskajās ēkās: labās prakses un nepārdomātu risinājumu piemēri”[footnoteRef:9] noteikto. [9:  Skatīt https://www.lm.gov.lv/lv/pieklustamiba-publiskajas-ekas-labas-prakses-un-nepardomatu-risinajumu-piemeri-27062024
] 

Piegādātājs nodrošina konferences programmas pieejamību klātienes dalībniekiem. Piemēram, programmas var izvietot telpā vai katrs dalībnieks ar programmas saturu var iepazīties vārda kartes otrajā pusē, programma var būt redzama uz ekrāna stopkadrā.
Piegādātājs nodrošina zāles noformēšanu (piemēram, ziedus, gaismas, dabīgos akcentus). Pasūtītājs nodrošina izvelkamo baneri (roll-up banner), kuru piegādātājs izvieto kā fotosienu konferences norises dienā. 
Piegādātājs nodrošina personāla klātbūtni, kas var sniegt apmeklētājiem nepieciešamo informāciju un gādā par konferences telpu pieejamību tikai reģistrētajiem klātienes dalībniekiem (tajās neatrodas nepiederošas personas). Ņemot vērā sagaidāmo cilvēku skaitu ar funkcionēšanas ierobežojumiem, var piesaistīt papildu personu, kura atbild par piekļūstamības jautājumiem un ir sasniedzama konferences laikā. 
1.12. Tehniskais nodrošinājums
1.12.1. Prasību minimums aprīkojumam 
Piegādātājs nodrošina visa nepieciešamā tehniskā aprīkojuma un aparatūras uzstādīšanu konferences norises vietā ne vēlāk kā vienu (1) stundu pirms klātienes dalībnieku reģistrācijas uzsākšanas.
Piegādātājs nodrošina tehniskā personāla (piemēram, skaņu inženiera) klātbūtni konferences sagatavošanas un norises laikā, lai nodrošinātu tehnisku kļūmju tūlītēju atrisināšanu.
Piegādātājs ir atbildīgs par vismaz šādu tehnisko nodrošinājumu konferences norises vietā un laikā:
1) ir nodrošināts dators prezentāciju un dažādu multivides materiālu (piemēram, video, attēlu un audio failu) demonstrēšanai ar pieslēgumu apskaņošanas sistēmai un multimediju projektoram[footnoteRef:10], kā arī taimera ekrāns un bezvadu prezentācijas pults ar lāzera rādāmkociņu lektoram; [10:  Multimediju projektora vietā var piedāvāt citu lielā ekrāna risinājumu, kas nodrošina vismaz ekvivalentu attēla kvalitāti.] 

2) ir nodrošināts funkcionējošs interneta pieslēgums ar pietiekamu jaudu visiem lietotājiem konferences norises laikā, tajā skaitā bezmaksas Wi-Fi piekļuvi konferences klātienes dalībniekiem;
3) ir nodrošināts konferences zāles izmēriem atbilstošs ekrāns – ekrāns ir redzams visiem konferences klātienes dalībniekiem[footnoteRef:11];  [11:  Redzamības nodrošināšanai var izmantot papildu ekrānus.] 

4) ir nodrošināta apskaņošanas sistēma visu konferences norises laiku, tajā skaitā divi (2) bezvadu mikrofoni, kurus lietos paneļdiskusijas dalībnieki vai klātienes dalībnieki, uzdodot jautājumus no zāles,  bezvadu mikrofoni moderatoram un lektoriem;
5) ir nodrošināts viss nepieciešamais tehniskais aprīkojums, tajā skaitā gaismas iekārta un prožektori, lai apgaismojuma līmenis būtu piemērots kvalitatīvai konferences tiešraidei.
Piegādātājs nodrošina papildu personālu konferences sagatavošanas un norises laikā, kura kompetencē būtu prezentāciju un dažādu multivides materiālu (piemēram, video, attēlu, audio failu) pieejamības nodrošināšana un slaidu pārslēgšana lektoru individuālo prezentāciju laikā, bezvadu mikrofonu pasniegšana konferences klātienes dalībniekiem jautājumu uzdošanai no zāles un citu darbu veikšanai.
1.12.2. Prasību minimums konferences tiešraidei
Piegādātājs nodrošina konferences tiešraidi visu konferences norises laiku, izņemot pusdienlaiku (skatīt arī tehniskās specifikācijas nodaļas “Konference” 1.2. punktu “Konferences formāts”).
Piegādātājs tiešraidei nodrošina tehnisko platformu un tās konfigurāciju, kas:
nodrošina iespēju ieslēgt subtitrus reāllaikā;
ekrānā attēlotā informācija ir labi saskatāma, tajā skaitā skaidri redzams moderators vai lektors, prezentācijas saturs, zīmju valodas tulks un reāllaika transkripcija, neierobežojot neviena elementa uztveramību vai pilnīgumu. 
Konferencē notiekošais jāfilmē vismaz ar divām (2) kamerām. Piegādātājs nodrošina vismaz viena (1) operatora iesaisti konferences filmēšanā. 
Minimālās prasības operatoram:
1) nodrošina konferences filmēšanu un videostraumēšanu internetā reāllaikā;
2) īsi pirms konferences tiešraides pārbauda skaņas, video un reāllaika transkripcijas funkcionalitāti, kā arī zīmju valodas tulka novietojumu kadrā;
3) pievieno stopkadru (attēlu vai uzrakstu), kas tiek rādīts, kamēr notiek pieslēgšanās konferencei un pusdienu pārtraukuma laikā;
4) filmējot nodrošina gan kopskatu, gan moderatora, lektoru vai paneļdiskusijas dalībnieku tuvplānus;
5) nodrošina prezentācijas demonstrēšanu;
6) kameras un pārraides signālam jābūt vismaz Full HD kvalitātē. 
1.12.3. Konferences ieraksts un tā nodošana
[bookmark: _Hlk170424241]Piegādātājs nodrošina konferences pilnu ierakstīšanu videoformātā un sagatavo videomateriālu, kas atbilst vismaz šādām tehniskajām prasībām:
formāts MP4 vai līdzvērtīgs;
attēla kvalitāte Full HD (1080p) vai labāka;
audio kvalitāte vismaz 128kbit/s, stereo.
Piegādātājs veic videomateriāla montāžu un rediģēšanu. Montāža ir obligāta, ja konferences tiešraides laikā konstatētas nepilnības. 
Pēc videomateriāla montāžas un rediģēšanas piegādātājs nodrošina, ka konferences pilnais videoieraksts ir piekļūstams cilvēkiem ar redzes un dzirdes traucējumiem. Piekļūstamības prasības (subtitri, zīmju valodas tulkojums, vizuālais noformējums) nodrošināmas video pēcapstrādes (rediģēšanas) procesā un iekļaujamas gala videoierakstā. 
Pēc videomateriāla pēcapstrādes piegādātājs nodrošina, ka par konferences gala videoierakstu ir sagatavots īss apraksts, kā arī pievienots ar gala videoierakstu sinhronizēts subtitru fails.
Piegādātājam jānodrošina kvalitatīvs, skatāms un klausāms konferences gala videoieraksts, kas pielāgots publiskošanai YouTube un Facebook platformās. Video gala failu un video aprakstu piegādātājs nodod pasūtītājam, izmantojot tiešsaistes saiti (piemēram, WeTransfer, Google Drive, OneDrive, Dropbox vai līdzvērtīgu failu koplietošanas rīku), nodrošinot piekļuvi lejupielādei vismaz 14 (četrpadsmit) kalendāro dienu laikā pēc saites nosūtīšanas. Video aprakstu paredzēts publiskot YouTube. 

1.13. Ēdināšanas pakalpojuma nodrošināšana konferences klātienes dalībniekiem
1.13.1. Vispārīgas prasības ēdināšanas pakalpojumam
Nodrošinot ēdināšanas pakalpojumu, piegādātājs ir atbildīgs par vismaz šādu prasību izpildi:
kafija, tēja, cukurs, kafijas krējums vai piens (tostarp sojas piens), kā arī dzeramais ūdens pudelēs vai karafēs ir pieejami konferences klātienes dalībniekiem visu konferences norises laiku;
gatavojot ēdienkarti kafijas pauzēm un pusdienām, ņem vērā reģistrēto klātienes dalībnieku norādītās uztura izvēles un ierobežojumus, tostarp veģetārs, vegāns, bezglutēna un bezlaktozes uzturs;
piegādātājs neizmanto Krievijā vai Baltkrievijā iegūtus lauksaimniecības produktus un ražotus pārtikas produktus, tostarp kā sastāvdaļas ēdienu un dzērienu pagatavošanā;
izstrādā ēdienu pasniegšanas un apkalpošanas risinājumu, norādot izvēlēto ēdināšanas formu;
nodrošina negāzētu minerālūdeni (0,5 litri pudelē) lektoriem, paneļdiskusijas dalībniekiem un moderatoram;
piesaista apkalpojošo personālu (piemēram, viesmīļus vai servēšanas asistentus) kafijas paužu un pusdienu galda servēšanai un apkalpošanai, nodrošinot profesionālu un nepārtrauktu šī pakalpojuma sniegšanu;
kafijas pauzēs paredzētajam servēšanas aprīkojumam jābūt vairākkārt lietojamam – nav pieļaujams izmantot vienreiz lietojamus traukus un galda piederumus, izņemot gadījumus, kad to prasa higiēnas vai drošības apsvērumi un tas ir saskaņots ar pasūtītāju.
Ņemot vērā reģistrēto konferences dalībnieku skaitu tehniskās specifikācijas nodaļas “Konference” 1.3. punktā “Konferences auditorijas profils un skaits” noteiktā diapazona (80–100 personas) ietvaros uz saskaņojuma brīdi un pasūtītāja prognozi, pasūtītājs informēs izpildītāju par personu skaitu, kam jāsniedz ēdināšanas pakalpojums – divas kafijas pauzes un pusdienas.
1.13.2. Kafijas pauzes
Konferences norises laikā piegādātājs konferences klātienes dalībniekiem nodrošina divu (2) kafijas paužu pasniegšanu:
1) pirmo kafijas pauzi konferences klātienes dalībnieku reģistrēšanas laikā;
2) otro kafijas pauzi pēcpusdienā.
Ņemot vērā arī tehniskās specifikācijas nodaļas “Konference” darba apraksta 1.13.1. punktā noteikto, katrā kafijas pauzē piegādātājs nodrošina šādu minimālo piedāvājumu,: 
- trīs veidu sāļās uzkodas;
- divu veidu saldās uzkodas; 
- kafija; 
- tēja;
- cukurs;
- kafijas krējums vai piens (tostarp sojas piens);
- dzeramais ūdens pudelēs vai karafēs; 
- bezalkoholisks dzēriens (piemēram, morss, sula).
Vienas kafijas pauzes izmaksas vienai personai nav mazākas par EUR 8,50 (astoņiem euro un piecdesmit centiem) (bez PVN).
1.13.3. Pusdienas
Konferences norises laikā piegādātājs nodrošina siltu pusdienu pasniegšanu konferences klātienes dalībniekiem, paredzot, ka vienas personas ēdināšanas izmaksas nav mazākas par EUR 20,00 (divdesmit euro un nulle centiem) (bez PVN).
Pusdienu piedāvājumā piegādātājs nodrošina vismaz šādu prasību izpildi: 
- iespēja izvēlēties vienu no trīs pamatēdiena variantiem: ar gaļu, zivīm vai veģetāru;
- divas dažādas piedevas pie pamatēdiena;
- trīs veidu salāti;
- deserts (saldēdiens vai kūka);
- sezonālo augļu un ogu plate;
- dzeramais ūdens pudelēs vai karafēs.

2. MEISTARKLASES
VISPĀRĪGĀS PRASĪBAS MEISTARKLASĒM
2.1. Meistarklašu norises laiks 
Sociālās uzņēmējdarbības nedēļas laikā piegādātājs organizē divas (2) meistarklases. Katra meistarklase ilgst vismaz divas (2) astronomiskās stundas.
2.2. Meistarklašu formāts
Vienu no meistarklasēm piegādātājs organizē klātienē. Ēkai, kur notiks šī meistarklase, jāatrodas Rīgā vai tās tuvumā un jābūt ērti pieejamai gan ar sabiedrisko, gan privāto transportu. Netālu no ēkas jāatrodas sabiedriskā transporta pieturai. Brauciens no Rīgas centra nedrīkst pārsniegt 40 (četrdesmit) minūtes. Vēlams, ka pie ēkas būtu pieejamas autostāvvietas. Klātienes meistarklasi pasūtītājs paredz bez reklāmas medijos un bez filmēšanas.
Piegādātājs nodrošina klātienes meistarklases norises vietas vides un informācijas piekļūstamību cilvēkiem ar funkcionēšanas ierobežojumiem[footnoteRef:12] reģistrēšanās veidlapās norādītajā apjomā. Nepieciešamības gadījumā piegādātājs nodrošina tehnisko risinājumu (piemēram, norādes, indukcijas cilpu) un/vai personu, kas sniedz individuālu atbalstu personām ar funkcionāliem traucējumiem, tostarp palīdz iekļūt ēkā, pārvietoties un orientēties. [12:  Skatīt prezentāciju par piekļūstamību publiskās ēkās https://www.lm.gov.lv/lv/pieklustamiba-publiskajas-ekas-labas-prakses-un-nepardomatu-risinajumu-piemeri-27062024] 

Otru meistarklasi piegādātājs organizē studijā. Tās dalībnieki skatās un klausās meistarklasi tiešsaistē Labklājības ministrijas Facebook kontā. Atšķirībā no iepriekšējās šo meistarklasi piegādātājs reklamē sociālajos tīklos. 
Piegādātājs nodrošina piekļūstamu saturu un dialoga iespējas tiešsaistes meistarklasē un sniedz nepieciešamo atbalstu reāllaikā cilvēkiem ar funkcionēšanas ierobežojumiem.
2.3. Katras meistarklases auditorijas profils un dalībnieku skaits
Klātienes meistarklases auditorija – uzaicināti sociālo uzņēmumu pārstāvji. Viņu skaits ir ierobežots: minimums 30 (trīsdesmit), bet ne vairāk kā 40 (četrdesmit) dalībnieku. 
Tiešsaistes meistarklases auditorija – sociālās uzņēmējdarbības uzsācēji[footnoteRef:13] un nevalstisko organizāciju pārstāvji, kas darbojas sociālās uzņēmējdarbības jomā. Sasniedzamais rādītājs – vismaz 30 (trīsdesmit) tiešsaistes meistarklases dalībnieki.  [13:  Fiziskas personas, kas plāno uzsākt sociālo uzņēmējdarbību.] 

[bookmark: _Hlk232778562]Piegādātājs nodrošina tiešsaistes meistarklases satura piekļūstamību cilvēkiem ar funkcionēšanas ierobežojumiem, nodrošinot šīs meistarklases ierakstīšanu, tulkošanu zīmju valodā un subtitrus[footnoteRef:14]. [14:  Skatīt materiālu https://www.lm.gov.lv/lv/informacijas-pieklustamiba-timekla-un-dokumentu-pieklustamiba-1112024] 

2.4. Tēmas
[bookmark: _Hlk232775075]Piegādātājs piedāvā pasūtītājam vismaz divas (2) ar sociālo uzņēmējdarbību saistītas tēmas katrai meistarklasei. Piedāvātajām tēmām jābūt aktuālām attiecīgās meistarklases mērķauditorijai, kā arī piemērotām praktiskai apguvei un orientētām uz sociālo uzņēmumu kapacitātes stiprināšanu. No piedāvātajām četrām (4) tēmām pasūtītājs izvēlas divas (2).
2.5. Meistarklašu sauklis
Piegādātājs izmanto Sociālās uzņēmējdarbības nedēļas saukli (jeb moto) – Attīstām sociālo uzņēmējdarbību kopā!
2.6. Katras meistarklases struktūra
Katrā meistarklasē jāuzstājas vismaz diviem (2) lektoriem. Viens no lektoriem meistarklases sākumā pasniegs teoriju, savukārt otrs lektors izvērsīs pieteikto tēmu, piedāvājot uzdevumus, veicot paraugdemonstrējumu vai iesaistot dalībniekus interaktīvā aktivitātē. Praktisko daļu var vadīt arī sociālā uzņēmuma pārstāvis, īpaši, ja viņa pieredze ilustrē tēmas nozīmi praktiskajā darbā un sniedz dalībniekiem iespēju iepazīt sociālās uzņēmējdarbības praktisko pusi. Meistarklašu saturs jāveido tā, lai nodrošinātu līdzsvaru starp teoriju un praksi, veicinot dalībnieku iesaisti un zināšanu piemērošanu.

DARBA APRAKSTS MEISTARKLASĒM (tehniskās prasības un darba uzdevumi)

2.7. Pirmspasākuma vadība
Pasūtītājs sagatavo uz klātienes meistarklasi uzaicināmo kandidātu sarakstu, norādot tajā pārstāvēto sociālo uzņēmumu un elektroniskā pasta adresi, un iesniedz piegādātājam saskaņošanai. Pasūtītājs nodrošina tiešsaistes meistarklases pieteikuma veidlapas ievietošanu Labklājības ministrijas sociālajos tīklos. 
Piegādātājs nodrošina klātienes un tiešsaistes meistarklašu dalībnieku piesaisti un reģistrāciju, tajā skaitā, bet ne tikai:	
1) sagatavo uzaicinājuma tekstu dalībai klātienes meistarklasē (ielūgumu) un iesniedz ielūgumu saskaņošanai pasūtītājam;
2) sagatavo atsevišķas reģistrēšanās veidlapas dalībai tiešsaistes un klātienes meistarklasēs un saskaņo to ar pasūtītāju. Klātienes meistarklases reģistrēšanās veidlapā ir iekļauti jautājumi par kandidāta piekļūstamības vajadzībām, piemēram, atbalsta persona vides piekļūstamības nodrošināšanai, zīmju valodas tulks;
3) uzaicināmo kandidātu sarakstā iekļautajām personām nosūta e-pasta ielūgumus ar pasūtītāja saskaņotu tekstu un saiti uz reģistrēšanās veidlapu;
4) pirms katras meistarklases sākuma reģistrētajiem meistarklašu dalībniekiem atgādina par gaidāmo pasākumu elektroniski vai, ja ir attiecīgs pieprasījums, izmantojot tālruni.
Piegādātājs organizē pirmspasākuma komunikāciju, tajā skaitā, bet ne tikai:
1) noskaidro reģistrēto klātienes meistarklases dalībnieku uztura izvēles un ierobežojumus – veģetārs, vegāns, bezglutēna un bezlaktozes uzturs;
2) konkretizē reģistrēto klātienes meistarklases dalībnieku ar funkcionēšanas ierobežojumiem paustās vajadzības un veic atbilstošus pasākumus;
3) nodrošina, ka reģistrētajam klātienes meistarklases dalībniekam ar kustību traucējumiem ir piekļūstamība ēkai, kurā paredzēta meistarklase, tostarp labierīcībām, meistarklases telpai un citām pieejamām zonām;
4) sniedz organizatorisko atbalstu lektoriem, nosūtot nepieciešamos dokumentus un informāciju;
5) [bookmark: _Hlk172204568]savlaikus iegūst prezentācijas un dažādus multivides materiālus (piemēram, video, attēlus, audio failus) no to autoriem un pārbauda to kvalitāti.

2.8. Dalībnieku reģistrācija uz vietas klātienes meistarklasē
Piegādātājs veic šādu darbību minimumu:
1) sagatavo reģistrācijas lapas projektu klātienes meistarklases dalībnieku reģistrēšanai uz vietas, ņemot vērā, ka tajā jābūt arī Eiropas Savienības emblēmai, paziņojumam “Līdzfinansē Eiropas Savienība” un NAP logo, un iesniedz to pasūtītājam saskaņošanai. Reģistrācijas lapā norāda klātesošā dalībnieka vārdu, uzvārdu, pārstāvēto sociālo uzņēmumu un e-pasta adresi;
2) veic personāla instruktāžu par piekļūstama pasākuma un komunikācijas principiem;
3)  reģistrē meistarklases dalībniekus meistarklases norises dienā un katram izsniedz vārda karti.

2.9. Meistarklases moderēšanas nodrošināšana
Klātienes un tiešsaistes meistarklasē moderatora klātbūtne – pēc piegādātāja ieskatiem. 
Piegādātājs nodrošina, ka pirms tiešsaistes meistarklases sākuma lektors vai moderators, ja attiecināms:
· iegūst atgriezenisko saiti par piekļūstamību, tiešsaistē un tērzētavā uzdodot attiecīgus jautājumus;
· sniedz skaidru un piekļūstamu informāciju par mikrofona un kameras lietojumu tiešsaistes meistarklases laikā.

2.10. Meistarklašu saturiskais nodrošinājums un izpildījums
2.10.1. Lektori
2.10.1.1. Vispārīgas pasūtītāja prasības
Šīs tehniskās specifikācijas izpratnē lektors ir persona, kas pasniedz publiskas lekcijas un/vai ir eksperts ar padziļinātu izpratni par konkrētu sociālās uzņēmējdarbības aspektu vai darbības jomu, ko var pamatot ar profesionālo pieredzi, publikācijām vai līdzdalību sociālajā uzņēmējdarbībā vai attiecīgajā darbības jomā. Piegādātājs katrai meistarklasei piedāvā astoņus (8) iespējamos lektorus, no kuriem pasūtītājs izvēlas (saskaņo) četrus (4) lektorus. 
2.10.1.2. Lektoru uzstāšanās nodrošināšana
Piegādātājs nodrošina vismaz četru (4) lektoru uzstāšanos meistarklasēs – divus (2) lektorus klātienes meistarklasē un divus (2) lektorus tiešsaistes meistarklasē. 
Lektoru pienākumos ir:
1) iepazīstināt dalībniekus ar konkrētās tēmas teorētiskajiem pamatiem;
2) nodrošināt vismaz vienu (1) praktisku uzdevumu un/vai paraugdemonstrējumu, kas saistīts ar attiecīgo tēmu. 
Ja klātienes un tiešsaistes meistarklasē nav paredzēts moderators, katrā meistarklasē abu lektoru uzstāšanās kopējais ilgums nepārsniedz divas (2) astronomiskās stundas. 
2.10.2. Tiešsaistes meistarklases tulkojums zīmju valodā 
Piegādātājs nodrošina tulkojumu latviešu zīmju valodā meistarklasei tiešsaistē. Zīmju valodas tulka pakalpojums – vismaz divu (2) stundu apjomā – būs nepieciešams šai meistarklasei no tās sākuma līdz noslēgumam. 
2.10.3. Meistarklašu dalībnieku apmierinātības izvērtēšana
Pēc katras meistarklases noslēguma piegādātājs veic tās dalībnieku apmierinātības aptauju ar mērķi iegūt atgriezenisko saiti par meistarklases saturu un organizēšanas aspektiem. Tiek prasīta vismaz šādu nosacījumu izpilde: 
1) piegādātājs sagatavo jautājumus aptaujai par dalībnieku apmierinātību ar attiecīgo meistarklasi un saskaņo tos ar pasūtītāju;
2) piegādātājs pēc attiecīgās meistarklases tajā pašā vai nākamajā dienā organizē atsauksmju anketas elektronisku aizpildīšanu;
3) piegādātājs apkopo meistarklašu dalībnieku atsauksmes un iesniedz pasūtītājam.

2.11. Telpas
2.11.1.Vispārīgās prasības telpām 
Klātienes meistarklasei piegādātājs izvēlas telpu, kas piemērota 40 (četrdesmit) personu uzņemšanai. Kafijas pauzes, kas paredzētas klātienes meistarklases laikā, jānodrošina atsevišķā palīgtelpā vai speciāli iekārtotā vietā ārpus meistarklases norises telpas, lai dalībnieki varētu netraucēti atpūsties un ieturēt kafijas pauzi.
Tiešsaistes meistarklasei piegādātājs izvēlas studiju ar pārraidei nepieciešamo tehnisko nodrošinājumu. Piegādātājs nodrošina, ka meistarklases norises dienā studijā atrodas vismaz abi lektori un operators, kā arī moderators, ja piegādātājs moderatoru paredzējis. Meistarklases norises dienā studijā atrodas arī tehniskais personāls (piemēram, skaņu inženieris). 
Piegādātājs izstrādā rīcības plānu gaisa telpas apdraudējuma gadījumā un ir atbildīgs pa šī plāna īstenošanu, iestājoties apdraudējuma gadījumam.
2.11.2. Prasību minimums klātienes meistarklases telpai 
Klātienes meistarklases telpai jāatbilst šādām minimālajām prasībām:
1) jābūt labi vēdināmai, aprīkotai ar mehāniskās ventilācijas sistēmu vai citu risinājumu, kas nodrošina darbam atbilstošu gaisa kvalitāti un temperatūru visā pasākuma norises laikā;
2) jābūt labi apgaismotai. Vēlams nodrošināt dabisko apgaismojumu, taču pieļaujams arī mākslīgais apgaismojums, ja tas ir pietiekams, lai meistarklases dalībnieki varētu ērti veikt pierakstus un sekot līdzi meistarklases norisei; 
3) telpas tiešā tuvumā jāatrodas labierīcībām, kas pieejamas visiem meistarklases dalībniekiem;
4) jābūt nodrošinātam projektoram, ekrānam, audio un video pieslēgvietām, jādarbojas Wi-Fi u.c. Skatīt tehniskās specifikācijas nodaļas “Meistarklases” darba apraksta 2.12.1. punktu “Prasību minimums aprīkojumam”;
5) ja telpā ir skatuve, tai jābūt piekļūstamai cilvēkam ratiņkrēslā un cilvēkam ar redzes traucējumiem; 
6) krēslu skaitam jābūt atbilstīgam klātienes dalībnieku skaitam;
7) galdu skaitam jābūt atbilstoši paredzētajai funkcionalitātei, piemēram, klātienes meistarklases dalībnieku reģistrēšanai, ēdināšanai kafijas pauzēs, dalībnieku izkārtojumam pie galdiem u.c.
Studijā jābūt audio un video pieslēgvietām, jādarbojas internetam, jānodrošina priekšgaisma, vismaz divas krāsainas fona gaismas u.c. Skatīt arī tehniskās specifikācijas nodaļas “Meistarklases” darba apraksta 2.12.1. punktu “Prasību minimums aprīkojumam”.
 
2.11.3.  Citas prasības meistarklašu telpām
Piegādātājs nodrošina vismaz vienu (1) norādi pie ēkas ieejas, kas informē par gaidāmo vai notiekošo klātienes meistarklasi. Ēkas iekšpusē ir nodrošinātas labi saskatāmas norādes uz garderobi, klātienes meistarklases telpu, labierīcībām, ēdamtelpu u.c., ievērojot informatīvajā materiālā “Piekļūstamība publiskajās ēkās: labās prakses un nepārdomātu risinājumu piemēri”[footnoteRef:15] noteikto. [15:  https://www.lm.gov.lv/lv/pieklustamiba-publiskajas-ekas-labas-prakses-un-nepardomatu-risinajumu-piemeri-27062024] 

Piegādātājs nodrošina klātienes meistarklases telpas noformēšanu (piemēram, ziedus, gaismas, dabīgos akcentus). Pasūtītājs nodrošina izvelkamo baneri (roll-up banner) “Sociālā uzņēmējdarbība Latvijā”, kuru piegādātājs izvieto kā fotosienu klātienes meistarklases norises dienā. 
Piegādātājs nodrošina personāla klātbūtni, kas sniedz apmeklētājiem nepieciešamo informāciju un gādā par meistarklases telpu pieejamību tikai reģistrētajiem klātienes dalībniekiem (tajās neatrodas nepiederošas personas). Ja klātienes meistarklasē piedalās cilvēks ar funkcionēšanas ierobežojumiem, piegādātājs var piesaistīt personu, kas atbild par piekļūstamības jautājumiem un ir sasniedzama meistarklases laikā. 
2.12. Tehniskais nodrošinājums
2.12.1. Prasību minimums aprīkojumam 
Piegādātājs nodrošina visa nepieciešamā tehniskā aprīkojuma un aparatūras uzstādīšanu meistarklašu norises vietās ne vēlāk kā vienu (1) stundu pirms attiecīgās meistarklases norises sākuma.
Piegādātājs nodrošina tehniskā personāla (piemēram, skaņu inženiera) klātbūtni abu meistarklašu sagatavošanas un norises laikā, lai nodrošinātu tehnisku kļūmju tūlītēju atrisināšanu.
Piegādātājs ir atbildīgs par vismaz šādu tehnisko nodrošinājumu meistarklašu norises vietā un laikā:
1) ir nodrošināts dators lektoriem prezentācijas un dažādu multivides materiālu (piemēram, video, attēlu un audio failu) demonstrēšanai ar pieslēgumu apskaņošanas sistēmai un multimediju projektoram[footnoteRef:16], bezvadu prezentācijas pults ar lāzera rādāmkociņu, bezvadu datorpele un cits aprīkojums; [16:  Multimediju projektora vietā var piedāvāt citu lielā ekrāna risinājumu, kas nodrošina vismaz ekvivalentu attēla kvalitāti.] 

2) ir nodrošināts funkcionējošs interneta pieslēgums ar interneta jaudu visiem lietotājiem klātienes meistarklases laikā. Klātienes meistarklases dalībniekiem ir bezmaksas piekļuve Wi-Fi;
3) ir nodrošināts klātienes meistarklases telpas izmēriem atbilstošs ekrāns – ekrāns ir redzams visiem klātienes meistarklases dalībniekiem[footnoteRef:17]; [17:  Redzamības nodrošināšanai var izmantot papildu ekrānus.] 

4) ir nodrošināta apskaņošanas sistēma visu meistarklases norises laiku, tajā skaitā nodrošināti mikrofoni tiešsaistes un klātienes meistarklases lektoriem. Piegādātājs ir atbildīgs par lektoru runātā dzirdamību visā klātienes meistarklases telpā; 
5) ir nodrošināts viss nepieciešamais tehniskais aprīkojums, lai apgaismojuma līmenis nodrošinātu kvalitatīvu meistarklases tiešraidi.
Piegādātājs var piesaistīt papildu personālu klātienes meistarklases sagatavošanas un norises laikā, kura kompetencē būtu prezentāciju un dažādu multivides materiālu (piemēram, video, attēlu, audio failu) pieejamības nodrošināšana, slaidu pārslēgšana lektoru individuālo prezentāciju laikā un citu darbu veikšana.
2.12.2. Prasību minimums meistarklases tiešraidei 
Piegādātājs nodrošina tiešraidi meistarklasei, kas rīkojama studijā (skatīt arī tehniskās specifikācijas nodaļas “Meistarklases” 2.2. punktu “Meistarklašu formāts”). 
Piegādātājs tiešraidei nodrošina tehnisko platformu un tās konfigurāciju, kas:
nodrošina iespēju ieslēgt subtitrus reāllaikā;
ekrānā attēlotā informācija ir labi saskatāma, tajā skaitā skaidri redzams lektors, prezentācijas saturs, zīmju valodas tulks un reāllaika transkripcija, neierobežojot neviena elementa uztveramību vai pilnīgumu. 
Meistarklasē notiekošais jāfilmē vismaz ar vienu (1) kameru. Piegādātājs nodrošina vismaz viena (1) operatora iesaisti meistarklases filmēšanā. 
Minimālās prasības operatoram:
1) nodrošina meistarklases filmēšanu un videostraumēšanu Labklājības ministrijas Facebook kontā reāllaikā;
2) īsi pirms meistarklases tiešraides pārbauda skaņas, video un reāllaika transkripcijas funkcionalitāti, kā arī zīmju valodas tulka novietojumu kadrā;
3) pievieno stopkadru (attēlu vai uzrakstu), kas tiek rādīts, kamēr notiek pieslēgšanās meistarklasei;
4) filmējot nodrošina gan kopskatu, gan lektoru tuvplānus, kā arī moderatora tuvplānu, ja piegādātājs moderatora dalību paredzējis;
5) nodrošina prezentācijas demonstrēšanu;
6) kameras un pārraides signālam jābūt vismaz Full HD kvalitātē.
2.12.3. Meistarklases ieraksts un tā nodošana
Piegādātājs nodrošina meistarklases, kas rīkojama studijā, pilnu ierakstīšanu videoformātā un sagatavo videomateriālu, kas atbilst vismaz šādām tehniskajām prasībām:
formāts MP4 vai līdzvērtīgs;
attēla kvalitāte Full HD (1080p) vai labāka;
audio kvalitāte vismaz 128kbit/s, stereo.
Piegādātājs veic šīs meistarklases videomateriāla montāžu un rediģēšanu. Montāža ir obligāta, ja meistarklases tiešraides laikā konstatētas nepilnības. 
Pēc videomateriāla montāžas un rediģēšanas piegādātājs nodrošina, ka tiešsaistes meistarklases pilnais videoieraksts (turpmāk – meistarklases videoieraksts) ir piekļūstams cilvēkiem ar redzes un dzirdes traucējumiem. Piekļūstamības prasības (subtitri, zīmju valodas tulkojums, vizuālais noformējums) nodrošināmas video pēcapstrādes (rediģēšanas) procesā un iekļaujamas gala videoierakstā. 
Pēc videomateriāla pēcapstrādes piegādātājs nodrošina, ka par meistarklases gala videoierakstu ir sagatavots īss apraksts, kā arī pievienots ar gala videoierakstu sinhronizēts subtitru fails.
Piegādātājam jānodrošina kvalitatīvs, skatāms un klausāms meistarklases gala videoieraksts, kas pielāgots publiskošanai YouTube un Facebook platformās. Video gala failu un video aprakstu piegādātājs nodod pasūtītājam, izmantojot tiešsaistes saiti (piemēram, WeTransfer, Google Drive, OneDrive, Dropbox vai līdzvērtīgu failu koplietošanas rīku), nodrošinot piekļuvi lejupielādei vismaz 14 (četrpadsmit) kalendāro dienu laikā pēc saites nosūtīšanas. Video aprakstu paredzēts publiskot YouTube. 
2.13. Kafijas paužu nodrošināšana klātienes meistarklases dalībniekiem
2.13.1. Vispārīgās prasības kafijas pauzēm
Nodrošinot kafijas pauzes klātienes meistarklasē, piegādātājs ir atbildīgs par vismaz šādu prasību izpildi:
1) sagatavot ēdienkarti kafijas pauzēm, paredzot arī uztura izvēles – veģetārs, vegāns, bezglutēna un bezlaktozes uzturs (ja ir pieprasījums);
2) piegādātājs neizmanto Krievijā vai Baltkrievijā iegūtus lauksaimniecības produktus un ražotus pārtikas produktus, tostarp kā sastāvdaļas uzkodu un dzērienu pagatavošanā;
3) ēdienu pasniegšanas un apkalpošanas risinājumu, norādot izvēlēto ēdināšanas formu;
4) piesaista apkalpojošo personālu (piemēram, viesmīli) kafijas paužu servēšanai un apkalpošanai, nodrošinot profesionālu un nepārtrauktu šī pakalpojuma sniegšanu;
5) kafijas pauzēs paredzētajam servēšanas aprīkojumam jābūt vairākkārt lietojamam – nav pieļaujams izmantot vienreiz lietojamus traukus un galda piederumus, izņemot gadījumus, kad to prasa higiēnas vai drošības apsvērumi un tas ir saskaņots ar pasūtītāju.
Lai atvieglotu klātesošajiem dalībniekiem piemērotu produktu izvēli, piegādātājam ieteicams nodrošināt skaidru un saprotamu marķējumu pie katras uzkodas, norādot būtisko informāciju par tās sastāvu (piemēram, vegāns, bezglutēna, bezlaktozes).
2.13.2. Kafijas pauze
Klātienes meistarklases norises laikā piegādātājs tās dalībniekiem nodrošina divu (2) kafijas paužu pasniegšanu:
pirmo kafijas pauzi klātienes meistarklases dalībnieku reģistrēšanas laikā;
otro kafijas pauzi klātienes meistarklases noslēgumā.
Katrā kafijas pauzē piegādātājs nodrošina šādu minimālo piedāvājumu, ņemot vērā arī tehniskās specifikācijas nodaļas “Meistarklases” darba apraksta 2.13.1. punktā noteikto: 
- trīs veidu sāļās uzkodas;
- divu veidu saldās uzkodas; 
- kafija; 
- tēja;
- cukurs;
- kafijas krējums vai piens (tostarp sojas piens);
- dzeramais ūdens pudelēs vai karafēs; 
- bezalkoholisks dzēriens (piemēram, morss, sula).
Piegādātājs nodrošina, ka kafija, tēja, ūdens, kafijas krējums vai piens (tostarp sojas piens) un bezalkoholiskais dzēriens ir pieejams klātesošajiem dalībniekiem visu meistarklases norises laiku. 
Vienas kafijas pauzes izmaksas vienai personai nav mazākas par EUR 8,50 (astoņiem euro un piecdesmit centiem) (bez PVN).

3. PASĀKUMS JAUNIEŠIEM 
VISPĀRĪGĀS PRASĪBAS PASĀKUMAM

3.1. Pasākuma jauniešiem norises laiks
Sociālās uzņēmējdarbības nedēļas laikā piegādātājs organizē pasākumu jauniešiem, kura beigās ir viktorīna (turpmāk – pasākums jauniešiem vai pasākums). Vēlamā diena pasākumam ir trešdiena, no plkst. 18.00. Pasākums noris ne ilgāk par divām (2) stundām.
3.2. Pasākuma jauniešiem formāts
Piegādātājs pasākumu organizē un filmē studijā. Piegādātājs nodrošina pasākuma translāciju vai interaktīvas līdzdalības iespēju vismaz vienā (1) jauniešu vidū plaši izmantotā platformā (piemēram, YouTube, TikTok Live, Twitch u.c.), kuras izvēli pamato ar auditorijas sasniedzamības apsvērumiem un saskaņo ar pasūtītāju. Pasākuma straumēšana reāllaikā nodrošināma arī Labklājības ministrijas Facebook kontā. 
3.3. Pasākuma auditorijas profils un skaits
Pasākuma mērķauditorija ir no 15 līdz 30 (no piecpadsmit līdz trīsdesmit) gadiem veci jaunieši ar interesi par sociālo uzņēmējdarbību. Sasniedzamais rādītājs – vismaz 30 (trīsdesmit) reģistrētie pasākuma dalībnieki.
Piegādātājs nodrošina pasākuma satura piekļūstamību jauniešiem ar funkcionēšanas ierobežojumiem, nodrošinot tulkošanu zīmju valodā, pasākuma ierakstīšanu un subtitrus [footnoteRef:18]. [18:  Skatīt materiālu “Informācijas piekļūstamība: tīmekļa un dokumentu piekļūstamība” https://www.lm.gov.lv/lv/informacijas-pieklustamiba-timekla-un-dokumentu-pieklustamiba-1112024] 

3.4. Pasākuma jauniešiem tēma
Piegādātājs piedāvā vismaz divas (2) ar sociālo uzņēmējdarbību saistītas pasākuma tēmas, no kurām pasūtītājs izvēlas vienu (1). Piedāvātās tēmas ir aktuālas jauniešu auditorijai, kā arī visai sabiedrībai. Ar pasūtītāju saskaņotā tēma pasākuma ietvaros tiek aplūkota vismaz divu (2) savstarpēji nesaistītu sociālo uzņēmumu skatījumā. Piegādātājs identificē un uzrunā iespējamos sociālo uzņēmumu pārstāvjus, kas jauniešu pasākuma laikā sniegs informāciju par pārstāvēto sociālo uzņēmumu, tā darbību un gūto pieredzi, īpaši izceļot sociālo ietekmi un praktiskos risinājumus. 
Piegādātājs nodrošina vismaz vienu (1) interaktīvu aktivitāti[footnoteRef:19], kurā aktīvi iesaistās pasākuma dalībnieki (piemēram, balsojums, uzdevums ar rezultātu apkopošanu vai līdzvērtīga darbība) un kas iepriekš saskaņota ar pasūtītāju. [19:  Interaktīvā aktivitāte ir pasākuma laikā īstenota aktivitāte, kuras mērķis ir veicināt auditorijas iesaisti, līdzdalību un aktīvu komunikāciju. Piemēram, tematiskas viktorīnas ar auditorijas līdzdalību, interaktīvas spēles vai uzdevumi, jautājumu–atbilžu sesijas ar tiešu auditorijas iesaisti, citas līdzvērtīgas aktivitātes, kas veicina divvirzienu komunikāciju starp pasākuma vadītāju un dalībniekiem.] 

3.5. Pasākuma jauniešiem sauklis
Piegādātājs izmanto Sociālās uzņēmējdarbības nedēļas saukli (jeb moto) – Attīstām sociālo uzņēmējdarbību kopā!
3.6. Pasākuma jauniešiem struktūra
Pasākumu vada moderators, pasākumā viesojas vismaz divu (2) sociālo uzņēmumu pārstāvji. 

DARBA APRAKSTS PASĀKUMAM JAUNIEŠIEM (tehniskās prasības un darba uzdevumi)

3.7. Pirmspasākuma vadība
Pasūtītājs nodrošina pasākuma pieteikuma veidlapas ievietošanu Labklājības ministrijas sociālajos tīklos. 
Piegādātājs nodrošina pasākuma dalībnieku piesaisti un reģistrāciju, tajā skaitā, bet ne tikai:
1) sagatavo reģistrēšanās veidlapu dalībai pasākumā un iesniedz pasūtītājam saskaņošanai;
2) pirms pasākuma sākuma reģistrētajiem dalībniekiem atgādina par gaidāmo pasākumu.
Piegādātājs organizē pirmspasākuma komunikāciju, tajā skaitā, bet ne tikai:
1) sniedz organizatorisko atbalstu sociālo uzņēmumu pārstāvjiem (turpmāk – pasākuma viesi), nosūtot tiem nepieciešamo informāciju;
2) savlaikus iegūst prezentācijas un dažādus multivides materiālus (piemēram, video, attēlus, audio failus) no to autoriem (pasākuma viesiem) un pārbauda to kvalitāti.

3.8. Pasākuma jauniešiem moderēšanas nodrošināšana
3.8.1. Vispārīgas pasūtītāja prasības
Piegādātājs pasākumam nodrošina moderatoru, kuram ir ļoti labas komunikācijas prasmes, piemīt atraktivitāte un popularitāte jauniešu vidū. Piemēram, tas var būt digitālā satura autors, sabiedriski aktīvs mūziķis. Moderatoram vēlamas zināšanas sociālajā uzņēmējdarbībā. Piegādātājs pasākumam piedāvā pasūtītājam trīs (3) iespējamos moderatorus, no kuriem pasūtītājs izvēlas vienu (1). 
3.8.2. Pasākuma moderatora uzdevumi
Moderatora pienākumos ir: 
1) atgriezeniskās saites iegūšana par piekļūstamību, tiešsaistē un tērzētavā uzdodot attiecīgus jautājumus;
2) skaidras un piekļūstamas informācijas sniegšana par mikrofona un kameras lietojumu pasākuma laikā;
3) skatītāju iepazīstināšana ar pasākuma tēmu un darba kārtību; 
4) pasākuma viesu pieteikšana un iepazīstināšana ar viņiem; 
5) pasākuma norises gaitas uzraudzīšana, tostarp runai un viktorīnai veltāmā laika ievērošana; 
6) pateicības izteikšana viesiem un skatītājiem pasākuma noslēgumā, kā arī nobeiguma vārdu teikšana.
Pēc piegādātāja pieprasījuma pasūtītājs sagatavo papildu informāciju, lai nodrošinātu moderatora atbilstošu sagatavotību un izpratni par pasākumā izskatāmo tēmu un/vai pasākuma viesu pārstāvētajiem sociālajiem uzņēmumiem.

3.9. Pasākuma jauniešiem saturiskais nodrošinājums un izpildījums
3.9.1. Jēdziens “pasākuma viesis” un pasākuma viesa uzstāšanās
Šīs tehniskās specifikācijas izpratnē pasākuma viesis ir Latvijā reģistrēta sociālā uzņēmuma[footnoteRef:20] pārstāvis. Piegādātājs piedāvā sešus (6) pasākuma viesus, no kuriem pasūtītājs izvēlas un saskaņo divus (2). Piegādātājs pasākumā nodrošina pasūtītāja saskaņoto viesu uzstāšanos, katras uzstāšanās ilgums nepārsniedz 40 (četrdesmit) minūtes. Katrs pasākuma viesis sagatavo prezentāciju par pārstāvēto sociālo uzņēmumu, tajā skaitā, bet ne tikai: [20:  Skatīt sociālo uzņēmumu reģistru: https://vspmis.lm.gov.lv/Public/SURPublisksSaraksts
] 

1) pastāsta par pārstāvēto sociālo uzņēmumu un personīgo pieredzi tajā;
2) aplūko pasākuma tēmu no sava sociālā uzņēmuma skatu punkta;
3) atbild uz moderatora un, ja attiecināms, skatītāju jautājumiem.
3.9.2. Viktorīnas organizēšana
Piegādātājs pasākumu noslēdz ar 10–15 (no desmit līdz piecpadsmit) minūšu ilgu viktorīnu, kurā jaunieši pārbauda pasākumā iegūtās zināšanas par viesu pārstāvētajiem sociālajiem uzņēmumiem, kā arī savas zināšanas un izpratni par sociālo uzņēmējdarbību. 
Piegādātājs nodrošina sešas (6) balvas. 
Pirmās, otrās un trešās (1., 2., 3.) vietas ieguvējiem tiek dota iespēja izvēlēties kādu pakalpojumu no tīmekļvietnes www.socuznemumi.lv piedāvājuma klāsta attiecīgi EUR 120,00 (viens simts divdesmit euro un nulle centu), EUR 100,00 (viens simts euro un nulle centu) un EUR 80 (astoņdesmit euro un nulle centu) vērtībā.
Ceturtās, piektās un sestās (4., 5., 6.) vietas ieguvējs saņem veicināšanas balvu no sociālajiem uzņēmumiem EUR 50,00 (piecdesmit euro un nulle centu) vērtībā katra.
3.9.3. Pasākuma jauniešiem tulkojums zīmju valodā
Pasākums tiks straumēts reāllaikā un būs publiski pieejams jebkuram sociālās uzņēmējdarbības interesentam, īpaši 15–30 gadus veciem jauniešiem. Lai pasākums būtu formātā, kas piemērots jauniešiem ar dzirdes traucējumiem, piegādātājs nodrošina pasākumam tulkojumu latviešu zīmju valodā. Zīmju valodas tulka pakalpojums – vismaz divu (2) stundu apjomā – būs nepieciešams visu pasākuma norises laiku.
3.9.4. Pasākuma jauniešiem apmierinātības izvērtēšana
Pēc pasākuma noslēguma piegādātājs veic reģistrēto dalībnieku apmierinātības aptauju ar mērķi iegūt atgriezenisko saiti par pasākuma saturu un organizēšanas aspektiem. Tiek prasīta vismaz šādu nosacījumu izpilde: 
1) piegādātājs sagatavo jautājumus aptaujai par jauniešu apmierinātību ar pasākuma saturu un saskaņo tos ar pasūtītāju;
2) piegādātājs pēc pasākuma tās pašas dienas vakarā vai nākamajā dienā organizē atsauksmju anketas elektronisku aizpildīšanu;
3) piegādātājs apkopo pasākuma dalībnieku atsauksmes un iesniedz pasūtītājam.

3.10. Studija pasākumam jauniešiem
Piegādātājs izvēlas (piemēram, nomā) studiju ar pasākumam pārraidei nepieciešamo aprīkojumu, tajā skaitā, bet ne tikai: 
1) studijā jābūt audio un video pieslēgvietām, 
2) jābūt nodrošinātam funkcionējošam interneta pieslēgumam ar pietiekamu jaudu;
3) jābūt nodrošinātam nepieciešamajam tehniskajam aprīkojumam, lai apgaismojuma līmenis būtu piemērots kvalitatīvai pasākuma tiešraidei, piemēram, priekšgaisma un vismaz divas (2) krāsainas fona gaismas;
4) krēslu skaitam jābūt atbilstīgam studijā klātesošo personu skaitam;
5) galdu skaitam jābūt atbilstoši paredzētajai funkcionalitātei;
6) jānodrošina studijas noformējums (piemēram, ziedi, dabīgie akcenti).
Piegādātājs nodrošina, ka pasākuma norises dienā studijā atrodas vismaz moderators, operators un vismaz divi (2) pasākuma viesi. 
Piegādātājs izstrādā rīcības plānu gaisa telpas apdraudējuma gadījumā un ir atbildīgs pa šī plāna īstenošanu, iestājoties apdraudējuma gadījumam.

3.11. Tehniskais nodrošinājums
3.11.1. Prasību minimums aprīkojumam 
Studijā ir nodrošināts aprīkojums pasākuma viesu un moderatora filmēšanai, kā arī ir nodrošināta iespēja pasākuma skatītājiem (jauniešiem) sekot līdzi demonstrētajām prezentācijām un, ja attiecināms, video un audio materiāliem. Pasākuma norises vietā un laikā piegādātājs nodrošina tādu pašu prasību minimumu aprīkojumam, kāds noteikts tehniskās specifikācijas nodaļas “Meistarklases” darba apraksta 2.12.1. punktā, izņemot prasību attiecībā uz klātienes meistarklasi .
Piegādātājs nodrošina tehniskā personāla (piemēram, skaņu inženiera vai gaismas inženiera) klātbūtni studijā pasākuma sagatavošanas un norises laikā, lai tehniskas kļūmes atrisinātu nekavējoties.
Piegādātājs var piesaistīt papildu personālu pasākuma sagatavošanas un norises laikā, kura kompetencē būtu prezentāciju un dažādu multivides materiālu (piemēram, video, attēlu, audio failu) pieejamības nodrošināšana un citu darbu veikšana.
3.11.2. Prasību minimums pasākuma tiešraidei
Piegādātājs nodrošina tiešraidi pasākumam (skatīt arī tehniskās specifikācijas nodaļas “Pasākums jauniešiem” 3.2. punktu “Pasākuma jauniešiem formāts”). 
Piegādātājs tiešraidei nodrošina tehnisko platformu un tās konfigurāciju, kas:
nodrošina iespēju ieslēgt subtitrus;
ekrānā attēlotā informācija ir labi saskatāma, tajā skaitā skaidri redzams moderators vai pasākuma viesis, prezentācijas saturs, ja tā tiek izmantota, zīmju valodas tulks un reāllaika transkripcija, neierobežojot neviena elementa uztveramību vai pilnīgumu. 
Pasākumā notiekošais jāfilmē vismaz ar vienu (1) kameru. Piegādātājs nodrošina vismaz viena (1) operatora iesaisti pasākuma filmēšanā. 
Minimālās prasības operatoram:
1) nodrošina pasākuma filmēšanu un videostraumēšanu reāllaikā jauniešu vidū populārā platformā (piemēram, YouTube, TikTok Live, Twitch u.c.), kā arī Labklājības ministrijas Facebook kontā;
2) īsi pirms pasākuma tiešraides pārbauda skaņas, video un reāllaika transkripcijas funkcionalitāti, kā arī zīmju valodas tulka novietojumu kadrā;
3) pievieno stopkadru (attēlu vai uzrakstu), kas tiek rādīts, kamēr notiek pieslēgšanās pasākumam;
4) filmēšanas laikā nodrošina gan kopskatu, gan pasākuma viesu un moderatora tuvplānus;
5) nodrošina prezentācijas demonstrēšanu;
6) kameras un pārraides signālam jābūt vismaz Full HD kvalitātē.
3.11.3. Pasākuma jauniešiem ieraksts un tā nodošana 
Piegādātājs nodrošina pasākuma pilnu ierakstīšanu videoformātā un sagatavo videomateriālu, kas atbilst vismaz šādām tehniskajām prasībām:
formāts MP4 vai līdzvērtīgs;
attēla kvalitāte Full HD (1080p) vai labāka;
audio kvalitāte vismaz 128kbit/s, stereo.
Piegādātājs veic pasākuma videoieraksta montāžu un rediģēšanu. Montāža ir obligāta, ja pasākuma tiešraides laikā konstatētas nepilnības. 
Pēc videomateriāla montāžas un rediģēšanas piegādātājs nodrošina, ka jauniešu pasākuma pilnais videoieraksts ir piekļūstams jauniešiem ar redzes un dzirdes traucējumiem. Piekļūstamības prasības (subtitri, zīmju valodas tulkojums, vizuālais noformējums) ir jānodrošina video pēcapstrādes (rediģēšanas) procesā un jāiekļauj gala videoierakstā. 
Pēc videomateriāla pēcapstrādes piegādātājs nodrošina, ka par pasākuma gala videoierakstu ir sagatavots īss apraksts, kā arī pievienots ar gala videoierakstu sinhronizēts subtitru fails.
Piegādātājam jānodrošina kvalitatīvs, skatāms un klausāms pasākuma gala videoieraksts, kas pielāgots publiskošanai YouTube un Facebook platformās. Video gala failu un video aprakstu piegādātājs nodod pasūtītājam, izmantojot tiešsaistes saiti (piemēram, WeTransfer, Google Drive, OneDrive, Dropbox vai līdzvērtīgu failu koplietošanas rīku), nodrošinot piekļuvi lejupielādei vismaz 14 (četrpadsmit) kalendāro dienu laikā pēc saites nosūtīšanas. Video aprakstu paredzēts publiskot YouTube. 

4. PUBLICITĀTE UN REKLĀMA

4.1. Eiropas Savienības fondu atbalsta (turpmāk – ES atbalsts) izcelšana
Piegādātājs ievēro Eiropas Savienības fondu 2021.–2027.gada plānošanas perioda vizuālās identitātes principus[footnoteRef:21] visos komunikācijas materiālos, ko izplata plašai sabiedrībai vai Eiropas Sociālā fonda Plus projektā “Atbalsts sociālajai uzņēmējdarbībai” Nr.4.3.3.3/1/24/I/001 (turpmāk – ESF+ projekts) iesaistītajiem dalībniekiem, piemēram, drukātajos materiālos vai digitālajos produktos, ar ESF+ projekta īstenošanu saistītās tīmekļa vietnēs un to mobilajās versijās.  [21:  www.lm.gov.lv/sites/lm/files/media_file/esfondu_af_kom_vadlinijas_.pdf ] 

Piegādātājam pēc pasūtītāja norādījumiem attiecīgos komunikācijas materiālos jāizmanto arī pasūtītāja logotips “Sociālā uzņēmējdarbība Latvijā”[footnoteRef:22]. Sociālās ekonomikas konferencei jāizmanto piegādātāja izstrādātais vai pasūtītāja piedāvātais logo. [22:  www.lm.gov.lv/lv/logo-socialais-uznemums-0 ] 

4.2. Reklāmas video sižeti[footnoteRef:23]  [23:  Šīs tehniskās specifikācijas izpratnē video sižets ir īss, montēts videomateriāls (piemēram, reklāmas video), kas atspoguļo notikumu vai tā saturu strukturētā un skatītājam saprotamā veidā.] 

Sociālās uzņēmējdarbības nedēļas laikā piegādātājs nodrošina vismaz trīs (3) videomateriālu uzņemšanu, montāžu, rediģēšanu un demonstrēšanu. Viena (1) video sižeta ilgums 60 (sešdesmit) sekundes. Katrs video sižets ir reklāma par attiecīgo sociālo uzņēmumu. Video sižetā audiovizuālajam saturam jābūt valsts valodā. Katram video sižetam jābūt veidotam tā, lai skatītājiem un klausītājiem nepārprotami būtu saprotams tā vēstījums, kā arī tā saturs būtu piekļūstams arī cilvēkiem ar funkcionēšanas ierobežojumiem. 
4.2.1. Konteksta nodrošināšana 
Ja intervējamais atbild uz jautājumu, skatītājam ir jābūt iespējai saprast, kāds bija uzdotais jautājums.
Piemēram, jautājumu var iekļaut videomateriālā pirms atbildes (audio vai video formā) vai jautājumu parāda uz ekrāna tekstā. Intervijā jautājums jāparāda vismaz divas (2) sekundes pirms atbildes sākuma. 
Būtiska informācija jāizceļ ar teksta palīdzību uz ekrāna. Tekstam jābūt pietiekami ilgi redzamam.
4.2.2. Subtitru nodrošināšana
Pēc reklāmas videomateriāla montāžas un rediģēšanas piegādātājs nodrošina, ka runātajam tekstam un skaņām ir sinhronizēti, precīzi subtitri latviešu un angļu valodā. Katram gala video sižetam ir pievienoti sinhronizēti latviešu un angļu valodas subtitru faili. 
Pēdējā video kadrā vai visu video sižeta laiku ūdenszīmes veidā jābūt iekļautai Eiropas Savienības emblēmai un paziņojumam “Līdzfinansē Eiropas Savienība” (turpmāk – ES emblēma ar paziņojumu par līdzfinansējumu) un Nacionālā attīstības plāna logo (turpmāk – NAP logo).
Piegādātājam jānodrošina kvalitatīvs, skatāms un klausāms gala video sižets, kas pielāgots publiskošanai YouTube un Facebook platformās. Video gala failu un reklāmas sižeta aprakstu (skatīt tehniskās specifikācijas nodaļas “Publicitāte un reklāma” 4.2.3. punktu) piegādātājs nodod pasūtītājam, izmantojot tiešsaistes saiti (piemēram, WeTransfer, Google Drive, OneDrive, Dropbox vai līdzvērtīgu failu koplietošanas rīku), nodrošinot piekļuvi lejupielādei vismaz 14 (četrpadsmit) kalendāro dienu laikā pēc saites nosūtīšanas. 
4.2.3. Reklāmas sižetu apraksti
Par katru 60 sekunžu reklāmas video sižetu piegādātājs nodrošina aprakstu īsos un vienkāršos teikumos, ar skaidrām piktogrammām un vienkāršas terminoloģijas lietojumu. Video sižetus ar aprakstiem paredzēts publiskot sociālajos tīklos. 
[bookmark: _Hlk201161745]4.3. Vienots dizains visiem Sociālās uzņēmējdarbības nedēļas pasākumiem
Piegādātājam jānodrošina vienots dizains visiem Sociālās uzņēmējdarbības nedēļas pasākumiem: konferencei, divām meistarklasēm un pasākumam jauniešiem. 
Piegādātājam jānodrošina kopumā 15 (piecpadsmit) maketu izstrāde. Piegādātājs ir atbildīgs par teksta, bilžu un grafisko elementu, piemēram, ES emblēmas ar paziņojumu par līdzfinansējumu un NAP logo, pielāgošanu nepieciešamajiem izmēriem, ievērojot visas pārlaides un griezuma līnijas, kā arī par fona apstrādi, piemēram, attēlu korekciju, vizuālo harmonizāciju ar logotipa “Sociālā uzņēmējdarbība Latvijā” grafiskās identitātes aprakstu divām meistarklasēm un jauniešu pasākumam[footnoteRef:24] (turpmāk – Grafiskās identitātes apraksts).  [24:  https://www.lm.gov.lv/sites/lm/files/media_file/su_graf_identitates_apraksts.pdf] 

Maketus sagatavo tā, lai pasūtītājs varētu veikt izvēli starp vairākiem variantiem. 
Pēc saskaņošanas pasūtītājs nodrošina Sociālās uzņēmējdarbības nedēļas afišas un tehniskās specifikācijas nodaļas “Publicitāte un reklāma” 4.3.1. punktā minēto reklāmkarogu publicēšanu Labklājības ministrijas tīmekļvietnē un sociālajos tīklos. 
4.3.1. Maketu sadalījums
1) Trīs (3) maketi izvēlei Sociālās uzņēmējdarbības nedēļas afišai.
2) Divi (2) maketi izvēlei klātienes meistarklases programmai.
3) Četri (4) maketi – reklāmkarogs, konferences programma klātienes dalībniekiem, konferences programma tiešraides skatītājiem un stopkadrs – Sociālās ekonomikas konferencei.
4) Trīs (3) maketi – reklāmkarogs, meistarklases programma un stopkadrs – tiešsaistes meistarklasei.
5) Trīs (3) maketi – reklāmkarogs, programma un stopkadrs – pasākumam jauniešiem.
Piegādātājs šos 15 (piecpadsmit) maketus iesniedz pasūtītājam izskatīšanai. No 15 pasūtītājs izvēlēsies un saskaņos 12 (divpadsmit) maketus: vienu (1) maketu Sociālās uzņēmējdarbības nedēļas afišai, vienu (1) maketu klātienes meistarklases programmai; atlikušo 10 (desmit) maketu skaits atbilst iepriekšējās rindkopas pēdējos trīs marķētajos punktos noteikto vizuālo materiālu skaitam par attiecīgo sabiedrības informēšanas pasākumu. 
4.3.2. Tehniskās un piekļūstamības prasības vizuālajiem materiāliem
[bookmark: _Hlk200740469]Maketiem jābūt sagatavotiem drukas un digitālā attēla formātā (piemēram, PDF un PNG/JPG). Drukas formāts tiks izmantots Sociālās uzņēmējdarbības nedēļas afišai un klātienes meistarklases programmai.
[bookmark: _Hlk200971327]Sociālās uzņēmējdarbības nedēļas afišas un klātienes meistarklases programmas maketiem jābūt vizuāli atšķirīgiem, lai pasūtītājam būtu izvēles iespēja. 
Piegādātājam jānodrošina Grafiskās identitātes aprakstā[footnoteRef:25] noteiktā krāsu palete, fonti, logotipu lietojums. Piegādātājs nodrošina, ka ES emblēma ar paziņojumu par līdzfinansējumu un NAP logo ir pamanāmi izvietots Sociālās uzņēmējdarbības nedēļas afišā, konferences programmā, meistarklašu programmās un jauniešu pasākuma programmā. [25:  https://www.lm.gov.lv/sites/lm/files/media_file/su_graf_identitates_apraksts.pdf] 

Maketi ir uztverami, saprotami un lietojami arī cilvēkiem ar  funkcionēšanas ierobežojumiem. Šīs prasības ir izpildītas, ja ievēroti šādi piekļūstamības standarti:
maketi ir veidoti PDF vai PNG/JPG formātā;
virsrakstu struktūra korekti izveidota;
izmantoti salasāmi Sans Serif grupas fonti;
nodrošināta viegli uztverama kontrasta attiecība starp tekstu un fonu (piemēram, 4,5:1).
Piegādātājs maketus iesniedz vienotā paketē, nodrošinot to ērtu un pārskatāmu saņemšanu. Maketi tiek iesniegti kā viena saite uz failu koplietošanas vietni (piemēram, SharePoint, OneDrive, Google Drive vai citu drošu platformu), kurā visi nepieciešamie faili ir sakārtoti un pieejami lejupielādei.
4.4. Vienots dizains vārda kartēm
Piegādātājam jānodrošina vienots dizains vārda kartēm. Piegādātājam jānodrošina četru (4) maketu izstrāde:
· divus (2) maketus izvēlei Sociālās ekonomikas konferences dalībnieka vārda kartei;
· divus  (2) maketus izvēlei klātienes meistarklases dalībnieka vārda kartei.
Šiem četriem maketiem jābūt vizuāli atšķirīgiem, lai pasūtītājs varētu veikt izvēli starp piedāvātajiem variantiem. 
Piegādātājs ir atbildīgs par teksta, bilžu un citu grafisko elementu pielāgošanu nepieciešamajiem izmēriem, ievērojot visas pārlaides un griezuma līnijas, kā arī par fona apstrādi, piemēram, vizuālo harmonizāciju ar Grafiskās identitātes aprakstu, un attēlu korekciju, ja attiecināms.
Šie maketi jāsagatavo tā, lai uz drukātām vārda kartēm būtu pamanāma ES emblēma ar paziņojumu par līdzfinansējumu un NAP logo. Papildus, ja nepieciešams, skatīt tehniskās specifikācijas nodaļas “Publicitāte un reklāma” 4.3.2.punktu. 
4.4.1. Konferences klātienes dalībnieka karte
Piegādātājs izgatavo vārda kartes, uz kurām uzrakstīts konferences nosaukums, dalībnieka vārds, uzvārds un pārstāvētā institūcija. Papildus skatīt tehniskās specifikācijas nodaļas “Konference” darba apraksta 1.11.3. punktā minēto piemēru tam, kā programmas saturu darīt zināmu jebkuram konferences dalībniekam klātienē. Konferences dalībnieka vārda kartes risinājumu, dizainu un maketu saskaņo ar pasūtītāju. 
4.4.2. Klātienes meistarklases dalībnieka karte
Piegādātājs izgatavo vārda kartes, uz kurām uzrakstīts klātienes meistarklases nosaukums, dalībnieka vārds, uzvārds, pārstāvētais sociālais uzņēmums. Klātienes meistarklases dalībnieka vārda kartes risinājumu, dizainu un maketu saskaņo ar pasūtītāju.
4.5. Vārda karšu druka
Pēc galīgās saskaņošanas ar pasūtītāju piegādātājs nodrošina konferences dalībnieka un klātienes meistarklases dalībnieka vārda karšu druku kopumā ne vairāk kā 150 (viens simts piecdesmit) vienību.
4.6. Preses relīzes
4.6.1. Preses relīžu skaits un saturs
Piegādātājs sagatavo preses relīžu tekstus un iesniedz pasūtītājam projektus vismaz trīs (3) preses relīzēm:
1) pirmā preses relīze – par gaidāmo Sociālās uzņēmējdarbības nedēļu;
2) otra preses relīze – par gaidāmo konferenci;
3) trešā preses relīze – Sociālās uzņēmējdarbības nedēļas pasākumu kopsavilkums.
4.6.2. ES atbalsta izcelšana preses relīzēs
Piegādātājs visās preses relīzēs iekļauj informāciju par ES fondu finansiālo atbalstu. Preses relīzē nav jāievieto ES emblēma un NAP logo, kā arī nav jānorāda specifiska ESF+ projekta informācija, piemēram, ESF+ projekta numurs.
Pēc saskaņošanas pasūtītājs nodrošina preses relīžu publicēšanu Labklājības ministrijas tīmekļvietnē un sociālajos tīklos. Pasūtītājs nodrošina arī preses relīžu izplatīšanu ziņu portāliem. 
4.7. Intervijas 
4.7.1. Vispārīgas prasības intervijām
Pasūtītājs piedāvā vismaz trīs (3) sociālos uzņēmumus, kuru pārstāvji jāuzaicina sniegt interviju masu informācijas līdzekļos, un šo informāciju iesniedz piegādātājam izpildei.
Piegādātājs sagatavo trīs (3) intervijas. Katru interviju raksta par attiecīgo pasūtītāja izvēlēto sociālo uzņēmumu un tā sniegto labumu sabiedrībai[footnoteRef:26], tostarp formulē 4–6 (no četriem līdz sešiem) jautājumus sociālā uzņēmuma pārstāvim.  [26:  Sociālā uzņēmuma sniegtais labums – sociālais uzņēmums rada labvēlīgu un nozīmīgu sociālo ietekmi, nodarbinot sociālās atstumtības riskam pakļauto iedzīvotāju grupas vai uzlabojot dzīves kvalitāti sabiedrības grupām, kuru dzīvi ietekmē sabiedrībai būtiskas problēmas (piemēram, ar sociālo, veselības aprūpes vai izglītības pakalpojumu sniegšana, kā arī specializētu preču ražošana), vai veicot citas sabiedrībai nozīmīgas darbības, kas rada ilgstošu pozitīvu sociālo ietekmi (piemēram, iekļaujošas pilsoniskas sabiedrības veidošana, atbalsts zinātnei, vides aizsardzība un saglabāšana, dzīvnieku aizsardzība vai kultūras daudzveidības nodrošināšana). Sociālā uzņēmuma likuma 2. panta pirmā daļa.] 

4.7.2. Papildu prasības publikācijai (intervijai rakstiskā formātā)
Interviju (publikāciju) ziņu portālam vai preses izdevumam veido 3200–3500 zīmes (ar atstarpēm). Publikācijas sagatavotas skaidrā, strukturētā un profesionālā valodā – ar korektu informāciju koncentrētos teikumos, loģisku struktūru un specifisku terminu skaidrojumu. Ja publikācijā plānots norādīt skaitļus un minēt galvenos faktus, vēlams izmantot citātus un vizuālas ilustrācijas. Publikācijā jebkuram fotoattēlam jābūt augstas kvalitātes (300 DPI).
 Ja intervijas publicēšana drukātajā preses izdevumā vai ziņu portālā ir par samaksu, tad piegādātājs nodrošina, ka publikācijā ir ievietota ES emblēma ar paziņojumu par līdzfinansējumu un NAP logo. Ja intervijas publicēšana drukātajā preses izdevumā ir bez maksas, tad izpildītājs ievēro šīs tehniskās specifikācijas nodaļas “Publicitāte un reklāma” 4.6.2. punktā noteikto attiecībā uz preses relīzēm. 
4.7.3. ES atbalsta izcelšana pārraidāmā intervijā TV un radio[footnoteRef:27] [27:  Skatīt Eiropas Savienības fondu 2021. –2027.gada plānošanas perioda un Atveseļošanas fonda komunikācijas un dizaina vadlīnijas 67.lpp.] 

[bookmark: _Hlk172293519]Piegādātājs nodrošina, ka videomateriālā, kurā ir maksas intervija TV, ir iekļauta ES emblēma ar paziņojumu par līdzfinansējumu un NAP logo (pēdējā video kadrā vai visu videoieraksta laiku ūdenszīmes veidā). 
[bookmark: _Hlk172293618]Savukārt, ja TV raidījuma tiešraidē un videoierakstā intervija ir bez maksas[footnoteRef:28], piegādātājs nodrošina paziņojuma “Projektu līdzfinansē Eiropas Savienība” iekļaušanu. Atkarībā no materiāla rakstura šo paziņojumu var izvērst plašāk ar papildu informāciju par ESF+ projektu.  [28:  Domātas intervijas tādos LTV 1 ziņu raidījumos kā, piemēram, “Panorāma”.] 

Audio materiālā, kurā izskan intervija radio, piegādātājs arī nodrošina paziņojuma “Projektu līdzfinansē Eiropas Savienība” iekļaušanu. Šo paziņojumu var izvērst plašāk, papildinot ar citu informāciju.
4.7.4. Interviju publiskošanas vai publicēšanas nodrošināšana
Piegādātājs nodrošina pa intervijas pārraidei kādā no TV kanāliem un kādā no radio stacijām, kā arī intervijas publicēšanu interneta ziņu portālā un/vai drukātajā presē. Piegādātājs izvēlas to TV kanālu un radio staciju, un preses izdevumu un/vai ziņu portālu, kuram ir vislielākā auditorijas sasniedzamība Latvijas Republikā vai tās attiecīgajā reģionā. 
4.8. Sociālo tīklu ieraksti
Piegādātājs sagatavo un iesniedz pasūtītājam saskaņošanai:
īsus tekstus par visiem Sociālās uzņēmējdarbības nedēļas pasākumiem (pasākumu saturs, norises datumi un laiks, informācija par ES atbalstu);
aprakstus par konferences, tiešsaistes meistarklases un jauniešu pasākuma videoierakstiem[footnoteRef:29], [29:  Skatīt tehniskās specifikācijas 1.12.3., 2.12.3. un 3.11.3. apakšpunktā noteikto par video aprakstiem.] 

aprakstus par lektoriem[footnoteRef:30], [30:  Skatīt tehniskās specifikācijas nodaļas “Konference” darba apraksta 1.10.1. punktu “Lektori”.] 

sociālo uzņēmumu reklāmas sižetu aprakstus (sociālo uzņēmumu nosaukums, darbības joma u.c.).
Piegādātājs nodrošina, ka sociālajos tīklos publicējamie teksti ir rakstīti īsos teikumos, izmantota vienkārša terminoloģija un pievienotas skaidras piktogrammas. 
Pēc saskaņošanas pasūtītājs nodrošina šo sociālo ierakstu un, kur to ļauj attiecīgais konts, Sociālās uzņēmējdarbības nedēļas afišas un trīs reklāmkarogu publicēšanu Labklājības ministrijas Facebook kontā un X.com/Lab_min kontā. 
4.9. Reklāmraksta par konferenci izvietošana 
Piegādātājs nodrošina, ka medijā, kurā plānots pārraidīt konferenci, minimums trīs (3) dienas pirms konferences sākuma ir izvietots/atrodams vismaz viens (1) reklāmas raksts, kurš medija lietotājiem atgādinātu par gaidāmo konferenci un kurā attēlota ES emblēma ar paziņojumu par līdzfinansējumu un NAP logo. Papildus piegādātājs šajā medijā nodrošina Sociālās ekonomikas konferences reklāmkaroga vai konferences programmas tiešraides skatītājiem izvietošanu, ko medija lietotāji redz vismaz trīs darba dienas pirms konferences sākuma un konferences dienā. Konferences reklāmkaroga vai programmas noformējumā piegādātājs nodrošina tehniskās specifikācijas nodaļas “Publicitāte un reklāma” 4.3.2. punktā noteikto par ES atbalsta izcelšanu un piekļūstamības standartiem.
4.10. Fotogrāfa pakalpojums klātienes pasākumos
Piegādātājs nodrošina fotogrāfa pakalpojumu konferences norises laikā (izņemot pusdienas pārtraukumu) un klātienes meistarklases norises laikā. Pēc šiem klātienes pasākumiem piegādātājs nodrošina, ka tiek veikta uzņemto fotogrāfiju atlase un atlasīto fotogrāfiju apstrāde, ņemot vērā to, ka vienas (1) dienas laikā piegādātājam jānodod pasūtītājam no piecām (5) līdz 10 (desmit) fotogrāfijām ievietošanai Labklājības ministrijas Facebook kontā. 
Piegādātājs elektroniskā formā nodod pasūtītājam vismaz 100 (vienu simtu) kvalitatīvu konferences fotogrāfiju un vismaz 50 (piecdesmit) kvalitatīvu meistarklases fotogrāfiju. 

Pielikums tehniskajai specifikācijai 

PROVIZORISKĀ KONFERENCES STURKTŪRA UN TĒMA

Saskaņā ar tehnisko specifikāciju šī iepirkuma priekšmets ir nodrošināt Sociālās uzņēmējdarbības nedēļas pasākumu, tajā skaitā konferences, saturisko un tehnisko plānošanu un organizēšanu. Sociālās uzņēmējdarbības nedēļa plānota no 2026. gada 12. oktobra līdz 16. oktobrim, un tās nozīmīgākais pasākums ir konference.
Konferences mērķis ir stiprināt sociālās uzņēmējdarbības ekosistēmu Latvijā, veicinot zināšanu apmaiņu, sadarbību un sabiedrības izpratni par sociālo uzņēmumu lomu sabiedrības labklājības un attīstības veicināšanā. 
2026. gads Latvijā ir Starptautiskais brīvprātīgo gads, kas īpaši izgaismo brīvprātīgā darba nozīmi sabiedrības saliedētībā, sociālajā labklājībā un kopienu attīstībā. Šī tematika ir integrējama konferences saturā un ekspertu ziņojumā.
Piegādātājam jāizstrādā visaptverošs analītisks ziņojums par brīvprātīgā darba lomu sociālo uzņēmumu darbībā, kas ietver:
– brīvprātīgo iesaistes nozīmes un ietekmes analīzi,
– attīstības potenciāla izvērtējumu Latvijas un starptautiskajā kontekstā,
– brīvprātīgo devuma izvērtējumu pakalpojumu apjoma paplašināšanā un efektivitātes uzlabošanā,
– kopienu līdzdalības stiprināšanas aspektu analīzi,
– starppaaudžu sadarbības veicināšanas nozīmi,
– praktiskus piemērus no sociālajiem uzņēmumiem, kas veiksmīgi integrē brīvprātīgo darbu;
– secinājumus un uz pierādījumiem balstītas rekomendācijas brīvprātīgā darba attīstībai sociālajos uzņēmumos.
Piegādātājs sagatavo arī prezentāciju, kurā strukturēti un ilustratīvi atspoguļoti ziņojumā ietvertie galvenie secinājumi, tendences un rekomendācijas. Tajā jāizmanto vizuālie materiāli (infografikas, diagrammas, fotogrāfijas u.c.)..
Konferencē paredzēta vismaz 10 (desmit) lektoru uzstāšanās:
seši (6) eksperti, 
vismaz četri (4) sociālo uzņēmumu pārstāvji.
Piegādātājs nodrošina vismaz sešus (6) lektorus, kas sagatavojuši šāda satura prezentācijas:
1. viens sociālās ekonomikas eksperts – par brīvprātīgo darbu un jaunām aktivitātēm sociālās ekonomikas jomā;
2. viens eksperts sociālās iekļaušanas jomā – par īstenojamo pilotprojektu “Atbalsts senioru skolām” un jaunām iniciatīvām;
3. viens sociālās ekonomikas atbalsta programmas eksperts – par reģionos pieejamo atbalstu;
4. divi eksperti – par brīvprātīgo darbu publiskajā sektorā un/vai nevalstiskajā sektorā; 
5. viens eksperts – par piegādātāja izstrādāto ziņojumu “Brīvprātīgā darba loma sociālo uzņēmumu darbībā”. 
Piegādātājs nodrošina ne mazāk kā četru (4) sociālo uzņēmumu pārstāvjus, kuri ir saņēmuši finanšu atbalstu (grantu) Eiropas Sociālā fonda projektā “Atbalsts sociālajai uzņēmējdarbībai” un dalās ar gūto pieredzi, īstenojot biznesa projektus sociālajā uzņēmējdarbībā. Viens no pārstāvētajiem sociālajiem uzņēmumiem veiksmīgi savā darbībā integrē brīvprātīgo darbu.
Konferences noslēgumā piegādātājs organizē tukšā krēsla paneļdiskusiju, nodrošinot atvērtu dialogu starp dalībniekiem un ekspertiem.
Provizoriskā konferences struktūra
1. Atklāšana 
2. Sociālās ekonomikas eksperta uzstāšanās
3. Eksperta uzstāšanās par sociālo iekļaušanu
4. Sociālās ekonomikas atbalsta programmas eksperta uzstāšanās
5. Sociālo uzņēmēju pieredzes stāsti
Pusdienas 12.00–13.00
6. Brīvprātīgā darba eksperta uzstāšanās
7. Brīvprātīgā darba eksperta uzstāšanās 
8. Eksperta ziņojuma kopsavilkums par sociālā darba lomu sociālo uzņēmumu darbībā
9. Paneļdiskusija formātā “Tukšais krēsls”
10. Noslēgums

